Ensimmäinen postaus - Ruupertin matkassa\nTervetuloa lukemaan meidän perheen arjesta kera tulevan karavaanielämän.\nTässä ensimmäisessä postauksessa kerron miten Ruupertti saapui meille. Ruupertti siis on meidän linja-auto. Kyselin lapsilta nimivaihtoehtoja ja tämä sai hyväksynnän kaikilta. Ruupertti, ystävien kesken Pertti. Auto, joka vie meitä toivottavasti jo ensi kesänä lomareissuille.\nMiehen haave, saada oma linja-auto jota voi laittaa, on vain vuosien saatossa voimistunut. Muutama viikko sitten alkoi taas puheet linja-autosta: olisi kiva, voisi tehdä yms. Sanoinkin että anna mennä vain, unelmat ja haaveet on tehty toteutettaviksi.\nReilu viikko sitten Ruupertti saapui, ihastuttiin kaikki! Mitä kaikkea voidaan autolle tehdä. Tehdä siitä juuri sellainen kuin halutaan, meidänlaisemme.\nToki myös oli toisenlaisiakin fiiliksiä: apua, mihin ollaankaan lähdetty!?!?\nEi tämä ainakaan helpoimmasta päästä ole mutta ehkä sitäkin antoisampaa kun saamme tehdä tästä autosta juuri sellaisen kuin haluamme. Nimittäin, meille saapui hiljattain linja-auto.. Huhhuh, siis kaikki jutut aloitetaan alusta: puretaan turhat penkit, tehdään sisätiloista meille sopiva.. Puhumattakaan jonkunlaisesta sisävessasta matkojen helpottamiseksi.\nLaitan galleriaan kuvia autosta sekä projektin etenemisestä.\nNext Post Suunnittelua ja unelmointia


TieVie -- palaute_6\nVerkkoryhmän 6 jäsenistä kolmea lukuun ottamatta kaikki tekivät oman kehittämishankkeen raportin. Hyvä! (Jos syystä tai toisesta työ jäi tekemättä ja haluat kiriä mukaan, ota yhteyttä Riikka Lauhiaan riikka.lauhia@hut.fi). Verkkoryhmäänne kuului 26 henkilöä, joista 21 osallistui kommentointiin.\nKaikkiaan keskustelualueella oli yhteensä peräti 58 viestiä. Niistä noin\npuolet eli n.20 oli varsinaisia kommentteja ja niihin liittyviä\npalautteita. Toinen puoli viesteistä koski pääosin pienryhmän keskenäistä\nYhdessä pienryhmässä kommentoitiin useampia töitä, muissa se oli satunnaista, eli kommentoitiin siis vain yhden kanssaopiskelijan tuotosta. Kommentteihin vastasi reilu kolmasosa keskustelijoista. Kommentointi koostui pääasiassa kysymyksistä, eli kysyttiin selvennyksiä ja tarkennuksia. Useat myös esittivät omia ehdotuksiaan ja ideoitaan hankkeen parantamiseksi.\nKurssilaisia on aika lailla sekoittanut useampi toimintaympäristö (portaali, Optima) ja toiminto (palautetta mitä kautta ja kenelle?). Syystäkin. Portaalissa oleva työtila on jouduttu ottamaan käyttöön jotta kurssilaisilla olisi yksi yhteinen paikka johon keräytyy kurssin eri osien tuotokset, onhan kurssilla käytössä useampi opiskelualusta. Näin on myös usein opiskelijoillamme. Opiskelija on mukana usealla eri kurssilla yhtäaikaa, ja eri kursseilla käytetään eri ympäristöjä ja toimitaan eri tavoin, ilmoittautumiset hoidetaan eri tavoin jne.\nHankeraportin pituus korreloi usein, tosin ei aina, pohdinnan monipuolisuuteen. Joissakin hyvin lyhyissä kuvauksissa oli selvitetty lähinnä perusfaktat hankkeesta. Toisaalta ryhmässä on niitä jotka ovat kyenneet hyvin tiivistetysti ilmaisemaan kaikki tehtävän oleelliset näkökohdat. Hankkeet ovat selvästi hyvin eri vaiheissa. Monet olivat jo edenneet pitkälle suunnitelmissa ja jotkut jopa jo toteuttamiseen. Tämä näkyi erityisesti siten että opetuksellisia konkreettisia ratkaisuja oli mietitty pitkälle. Hyviä ideoita voi siis hakea pidemmälle hankkeessaan ehtineiltä. Lisäksi kannattaa vielä kerran käydä läpi tehtävän kysymyslista ja pohtia niitäkin näkökulmia, joita oman hankkeen raportissa ei ole vielä tullut katetuksi.\nAlla on tulkinta ryhmän 6 hankkeiden profiileista:\nHankkeista kaksi tuottaa lähinnä itseopiskeluun tai omatoimiseen käyttöön suunnattua aineistoa ja apuvälineitä.\nNoin kymmenen hankkeista voidaan laskea monimuoto-opetuksen saraan kuuluvaksi: kurssilla käytetään monipuolisesti luentoja, muuta lähiopetusta, ryhmätyöskentelyä ja keskustelua verkossa, tehtävien suorittamista verkossa jne.\nHankkeista kahden voidaan katsoa tuottavan lähinnä muuta opetusta tukevaa materiaalia verkkoon, esim. videoneuvottelusta.\nHankkeista kaksi on taustaselvityksiä: toinen liittyen tietoturvatarpeisiin ja toinen kohderyhmän tietotarpeiden ja osaamisen kartoittamiseen.\nMonia hankkeita pyritään jatkossa viemään etämuotoon.\nJoukossa oli useita kursseja joiden opiskelijamäärä ylittää reippaasti viidenkymmenen. Tällaisilla massakursseilla korostuu kurssihallinnon ja tehtävien logistiikka ja esim. palautteenannon organisointi. Olipa joukossa kursseja jossa koko massakurssia hoitaa vain yksi opettaja. Tällöin kannattaa miettiä toiminnan ja tehtävien organisointia niin että kurssilaiset toimivat toistensa tukijoina ja vertaispalautteen antajina. Tämä taktiikka ei välttämättä peruskursseilla ole aina optimaalinen, mutta saattaa olla käytännön pakon sanelema. Näyttää olevan niin että isoja kursseja on erityiseti tekniikan, luonnontieteen ja kauppatieteen aloilla.\nKaikista hankeraporteista ei oikein selvinnyt miksi siirrytään verkon käyttöön. Siksikö että se on yleisen valtavirran suuntaista? Yksiselitteisen selvää on että tiedot kurssista eli kurssiesite kannattaa olla verkossa, joko omalla kotisivullaan tai yliopiston kurssinhallintajärjestelmässä. Samoin verkkoon kannattaa varmasti siirtää sellainen tiedottaminen ja aineisto joka on kätevintä jaella verkon kautta. Kaiken muun osalta on hyvä kirkastaa näkemystä mikä on järkevää. Toki kokeilujakin kannattaa tehdä! Uudistuksia ei synny liian pragmaattisella otteella. Jos epävarmuus valtaa alaa, on aina hyvä valita pienten askelten politiikka: verkkoon siirrytään vähitellen. Kannattaa hetken pohtia oman hankkeen osalta myös: miksi tekisin ilman verkkoa? Näkymä voi olla aivan uudenlainen!\nLiitynnät oman yliopiston/yksikön tavoitteisiin jäi usein auki kirjoittamatta. Kertooko tämä siitä että valtaosin kehityshankkeet ovat oman innostuksen varassa? Toivoa sopii että yritteliäisyys tuo onnistumisen iloa, vaikka ponnistelu ei palkkanauhalla näykään.\nKuten eräässä raportissa todetaan, trial and error -metodi voi joskus olla paras tapa oppia. Suunnitteleminen on tärkeää mutta liika suunnittelu ja suunnitelmasta tiukasti kiinni pitäminen voi kapeuttaa ja estää kurssin aikana monesti tarpeellisen improvisoinnin. Kurssin toteutuksen on hyvä hengittää. Toisaalta hyvä suunnitelu voi antaa varmuutta ja vapauttaa myös suunnitelmasta poikkeamiseen!\nHyvä oivallus joissakin hankkeissa oli vaihtoehtoisten toimintastrategioiden tarkastelu: mikä voisi olla tämän toimintatavan hyvät puolet ja toisaalta ongelmalliset kohdat.\nVerkon käytön lisäarvoiksi mainittiin hankkeissa mm. seuraavat:\nopiskelijoiden keskinäisen ryhmätyöskentelyn aikataulutuksen yhteensovittaminen voi olla verkossa helpompaa\nverkko soveltuu yhteistoiminnalliseen oppimiseen\nkurssi voidaan dokumentoida siten että joku muu voi jatkaa kehitystyötä\nkurssisisällön eriyttäminen opiskelijoiden tarpeiden mukaan: verkko antaa mahdollisuuden erilaisten sisältöjen etsimiseen ja käyttämiseen\nkeskustelu ja ohjaus ei ole sidottu lähitapaamisiin\nkysymykset, ohjeistukset, työstetyt tekstit ja muu tuotettava materiaali kaikille avointa ja helposti saavutettavissa\nmahdollisuus opiskella etänä (työssä käyvät, ulkomailla asuvat)\ntarve organisoida opetus muulla tavoin kun ei ole mahdollista järjestää kontaktiopetusta esim. siksi että ei ole tiloja\nlogistiset syyt: materiaalien ja oppimistehtävien jakelu, oppimistehtävien palauttaminen\nHankeraporteissa esitettiin mm. seuraavanlaisia kysymyksiä ja haasteita:\nlukuisat tunnukset aiheuttavat sekä opiskelijalle että kurssien organisoijille ylimääräistä vaivaa: tunnukset unohtuvat ja uusien luominen vei aina aikaa\nmiten saada kasvokkaisissa sessioissa käyty keskustelu jatkumaan verkossa\nmiten saada opiskelijat käymään verkkoympäristössä säännöllisesti\nhaaste on eri yliopistojen yhteistyössä erilainen kieli ja toimintakultuuri, erilaiset hallintokäytännöt, suoritustavat ja -vaatimukset\nmotivoivien työmuotojen löytäminen, tavoitteena opiskelijan ahaa-elämys\nvaikuttaaako verkko-osuuksien lisääminen luennoilla käymiseen\npedagogiset taidot ovat tärkeitä silloinkin kun tehdään muutakin kuin suoraan opetukseen suunnattua materiaalia.\nMielenkiintoinen huomio oli että teknisellä alalla opiskelijat saattavat suorastaan kaivata kontaktiopetusta (kielenopiskelussa), koska tietokoneiden kanssa ollaan jo niin paljon muutenkin tekemisissä.\nOpettajan työmäärään ja työn luonteeseen vaikuttaa joidenkin pohdintojen mukaan mm. se että kaiken tulee olla valmiimpaa ennen kurssin alkua. Toisaalta kasvokkaisella keskustelulla on oma tärkeä merkityksensä. Totta on että opettajan työn luonne muuttuu verkon myötä ja että verkkoon siirtyminen on paljastavaa ja opetuksen mahdolliset onglemakohdat tulevat näkyvämmiksi ilman uudelleensuunnittelua.\nTieto- ja viestintätekniikan mahdollisuuksina nähtiin eräässä työssä erilaiset toiminnalliset menetelmät, kuten kurssin rakentaminen esim. roolipeliksi, tai kurssin aikana tuotetaan yhdessä näytelmä tai video. Oppiminen voi näin tapahtua tekemisen kautta sekä opittua voi ilmentää tuo perinteisestä tuotoksesta poikkeava tuote. Opettajasta tullee rinnallakulkija, tutkimusmatkan hienovarainen ohjaaja. Rajana on tällöin opettajan mielikuvitus. Opettajan työkin saattaa näin tulla mielekkäämmäksi ja uudenlaisten haasteiden kautta palkitsevammaksi.\nToimintakulttuuri yleisestikin askarruttaa: verkon hyödyntämistä opetuksessa edesauttaa myös se että verkkoa käytetään aktiivisesti kaikessa yliopiston/ osaston /laitoksen toiminnassa.\nPidän itse keskeisenä opetuksen suunnitteluun vaikuttavana tekijänä päätöstä siitä miten opittua mitataan. Tätä pohdintaa ei muutamaa raporttia lukuun ottamatta ollut tehty. Pragmaattisuuteni tullee tässä hyvin esille: väitän että suuri osa opiskelijoista tutkailee mitä heiltä vaaditaan ja miten sitä mitataan ja tekevät omia päätöksiä toimintansa osalta suhteessa siihen. Tähän aiheeseen palataan kurssin viimeisessä verkkojaksossa.\nEräässä raportissa uumoiltiin että opiskelijan aika per kurssi vähenee, kun opiskelu ei ole enää kelloon sidottua. Tämä lienee monen toive, joka kääntyy helposti päinvastaiseksi: ei osata varata aikaa kalenterista ja työt kasaantuvat, seurauksena se että kursseista ei suoriudutakaan. Verkko-opiskelu voi itse asiassa olla työläämpää, jos kurssin suunnittelija ei pidä varaansa. Opiskelu toisaalta vaatii enemmän itseohjautuvuutta kuin perinteinen opiskelu. Se tulee monelle yllätyksenä.\nHaluan lopuksi lainata erästä työtä, jossa oli muistisääntömäisesti koottu se miten hyviin oppimistavoitteisiin päästään parhaiten:\nkuuntelemalla, lukemalla, näkemällä, tekemällä, keskustellen ja toimien ryhmässä ja yksilötyöllä - voidaanko yksilölliset oppimistyylit ottaa huomioon - miten oppiminen osoitetaan - lähiopetus ja sen rooli oppimisen tukemisessa - oppimateriaali: kirjat, monisteet, tehtävät, hypertekstit/multimedia, muut - yksilö- ja ryhmätyö verkossa - ohjaus/tutorointi - arviointi\nRyhmän aikaansaannoksia on ollut ilo lukea ja kommentoida. Uskon että tästä on hyvä jatkaa kurssin muissa jaksoissa!\nPäivitetty 11.10.2002 /akk


Noni pihvisetTiistai 01.06.2010 01:33\nKirjotin, menkää lukemaan.\n... PS: Tästä lähtien ihmiset on mulle pihvisiä.\nNghLauantai 29.05.2010 20:32\nJoo no nysse kuali kokonaan :<Torstai 27.05.2010 16:12\nHarjottelen tässä taitavaksi Wii-dataajaksi. Vähän on kyl ankeeta, mut. Ehkä kestän tän tuskan. En kyllä tiedä mitä teen kun ei tota romua kannata korjata, mutta ei ole varaa uuteenkaan. Kai mä oon tuomittu wiinörtiksi, QQ. Ficit sentään pelastui, mutta kaikki muu meni. Huoh tietotekniikka huoh.\nPS. Galtsu lagaa ihan helvetisti Wiillä, en halua tietää millasia LJ ja DA on...\nPPS. BINDERI TULI SENTÄÄN\nMä toivonTorstai 27.05.2010 05:22\nettei teidän näytöt näytä yhtä hyvää kuvaa kuin mun :DDDD\nHuomatkaa noi firefoxin ylävalikossa menevät siniset viivat: ne oikeasti liikkuu silleen kuin aivokäyrä koko ajan, eikä mene pois, lol. Ja ne siis menee koko näytöllä atm.\nEikä pelkästään Windowsissa vaan koko vitun koneessa, mukaanlukien mustat ruudut ennen windowsin lataamista etc.\nMusta tuntuu että mun näytönohjain posahti tms.\nMun kone kuoli XDTorstai 27.05.2010 03:52\nHengaan netissä vikasietotila päällä ja toivon, että levyn uudelleenjärjestäminen ja levyneheytys pelastaa mun Windowsin.\nJos ei, itken verta, koska en tiedä edes voinko uudelleenasentaa koko paskaa, plus että siinä menis mun kymmenen gigaa Dirun kuvia, kaikki omat valokuvat ja musiikit ja tekstit ja piirrokset ja KAIKEN\nAi niin, unohdin mainita että mun näytöllä on tosiaan kivat viivakoodiraidat, jotka yllättäen ilmaantui kun poistin Starcraft kakkosen betan.\nVähän kusisesti menee nyt.\nHaluun ficata tän sokerikappaleen :<Keskiviikko 26.05.2010 05:19\nI love you more with every breath - truly, madly, deeply do\nBecause I'm counting on a new beginning\nDon't worry, babyTiistai 25.05.2010 19:50\nHei ei nyt oo kivaaTiistai 25.05.2010 19:29\n21.05.2010, klo 09:54 Lähetys saapunut maahan 01000 HKI VANTAA, ULKOMAANTERMINAALI\nJa sit tänään tuli tullausilmoitus budokanista. Haistakaa nyt kukkanen ja antakaa mun paketit. :l\n[Ei aihetta]Maanantai 24.05.2010 18:35\n"Sex really is confusing for meat that can think. I don't blame us for not knowing how to act about it, especially considering all the other baggage I didn't go into that's associated with it. Don't worry though. We thinking meats will figure it out someday and then we'll know how to act about it.\nAs for now we're still working on it - but I mean hey, we've made some advancements! In the past 5,000 years we've figured out that it's probably for the best if we don't go at it with critters that aren't humans, we shouldn't touch kids because it freaks them out and hurts them, raping people is terrible so we should wait for a definite yes, and it makes babies sometimes so we should be careful about it."\nPS. Budokan first press limited shipattiin tänään _o/\nMä en oo ihan varma tästäMaanantai 24.05.2010 00:55\nkoska lupasin itselleni että pidän ton blogin salaisena\nMut jos joku haluaa lukea\nNiin mä en tiedä\nKuuluuko se kellekään?\nPystynkö mä edelleen puhumaan avoimesti, jos joku kyylää?\nKai mä vaan haluan että joku tietäis miltä musta tuntuu?


seita: Melontaa marraskuulla\nLounaan-lännen suunnalta monta päivää puhaltanut föhntuuli lämmitti marraskuun sään ennätyslämpimäksi. Tiistai-iltapäivänä tuuli tyyntyi, ja varsinkin suojaisissa lahdensopukoissa oli melkein peilityyntä. Tätä hetkeä olin odottanut. Keräsin kiireesti melontavarusteet kokoon, suuntasin kajakkivajalle ja lähdin tämän kauden (ehkä) viimeiselle melonnalle.\nMuutaman melanvedon jälkeen huomaan, että melarukkaset ovat tarpeettomat ja että olen pukenut liikaa päälle. Enpä muista koskaan ennen meloneeni marraskuussa ilman melarukkasia. Tuntuu ihmeelliseltä että aurinko lämmittää vielä.\nVesillä maisema näyttää melkein samalta kuin kesällä. Vain saarten paljaat lehtipuut muistuttavat vuodenajasta.\nTeen pienen lenkin järvenselällä ja kaarran sitten saarten tuntumaan fiilistelemään maisemassa ja auringossa.\nSelkä-Havukan laavullekin paistaisi aurinko, mutta en ole ottanut lisävaatetta mukaan, joten maihinnousu saa jäädä. Ajan kajakin ruovikon reunaan, käännän kasvot kohti aurinkoa, suljen silmät ja nautin.\nJatkan saarien rantojen kiertelyä. Nyt kun vesi on matalammalla, löytyy kiviä yllättävistä paikoista.\nLaskevan auringon säteissä otan kallion kupeessa varjoselfien.\nKallioista löytyy mielenkiintoisia yksityiskohtia.\nAurinko alkaa painua metsän reunan taakse. Lähden paluumatkalle.\nAurinko vilkuttaa vielä viimeiset säteet puiden lomasta kun rantaudun laituriin.\nSussi 5. marraskuuta 2015 klo 9.47\nViime päivät ovat olleet tosi mukavia:) Yhtenä vuotena täällä etelässä oli lumetonta tammikuun puoleenväliin asti. Saa nähdä, miten nyt käy.\nseita 6. marraskuuta 2015 klo 9.36\nMarraskuun alkupäivät olivat kuin toistoa lokakuun alulle. Harvoin on syksyllä niin hienoja päiviä kuin nyt.\nJonnaa 5. marraskuuta 2015 klo 12.48\nMahtavia kuvia :)!\naimarii 5. marraskuuta 2015 klo 19.10\nKuulakkaat maisemakuvasi paljastavat, kuin olisi vasta alkusyksy. Reippailu on intohimosi, eikähän vierivä kivi sammaloidu.\nVesillä unohtuu hetkeksi, että on marraskuu. Varsinkin auringossa.\nLiplatus 5. marraskuuta 2015 klo 19.58\nIhanan aurinkoisen päivän kuvia.\nMielenkiintoinen todellakin on tuo kalliolla oleva kuvio.\nNäyttää ihmisen tekemältä, lienekkö...\nseita 6. marraskuuta 2015 klo 9.38\nKallion kuvio on aivan vesirajassa, eli jää usein veden alle kun vesi on korkeammalla. Siksi epäilen, että ei ole ihmisen tekemä, varsinkin kun samassa kalliossa on muitakin erikoisia kuvioita.\nPirjo 5. marraskuuta 2015 klo 20.10\nHieno varjoselfie :)\nPelaguu 5. marraskuuta 2015 klo 20.39\nMielenkiintoinen retki, havaintoineen kaikkineen!\nseita 6. marraskuuta 2015 klo 9.39\nJos tämä melonta jäi viimeiseksi tälle kaudelle, niin olipa hieno päätös.\nBeate56 5. marraskuuta 2015 klo 22.31\nUpeita kuvia marraskuun maisemista vesiltä käsin. Minä olen sen verran vesikammoinen, että en uskaltaisi lähteä kanootilla vesille. Mitä jos alkaa kovasti tuulemaan ja entäs karikot? Pelkään jo tavallisessa soutuveneessä onkiretkellä kivikoita, vaikka olisi kuinka tutuilla vesillä. Täällä oli taas hukkumiskuolema lähellä kahdella miehellä Nilakalla. Lähtivät muikkuverkkoja kokemaan, oli aamulla aivan tyyntä mutta puuskainen tuuli kaatoi veneen. Toisella oli onneksi kelluntapuku ja toisella liivit ja ehtivät soittaa apua juuri ennen veneen kaatumista. Tunnin olivat vedessä kaatuneen veneen varassa ja vanhemmalla miehellä oli kehon lämpö enää 31astetta.\nseita 6. marraskuuta 2015 klo 9.43\nMinun kajakkini on leveää mallia ja siten turvallinen meloa. Kylmien vesien aikaan pysyttelen rantojen tuntumassa, enkä mene kauas. Yksinmeloessa on turvallisuusasiat otettava vielä korostetummin huomioon.\nKirsti 6. marraskuuta 2015 klo 10.59\nVoi kuinka ihana melonta päivä ♥


Sotaveteraani Hannes Hynösen asenne oli loppuun saakka valoisa: "Kyllä tästä selvitään." - Seurakuntalainen\nelämäkerta 06.12.2017 08:00 (päivitetty 17:43)\nSotaveteraani Hannes Hynösen asenne oli loppuun saakka valoisa: ”Kyllä tästä selvitään.”\n– Olen itse taipuvainen vähän raskaisiin nuotteihin ja tunnistan itsestäni mielensäpahoittajaakin. Tässä ajassa on niin paljon hullua ja pinnallista, hömppääkin. Minua kiinnostaa, voiko ihminen säilyä järjissään kaiken muutosmylläkän keskellä. Hannes oli siitä esimerkki, kertoo Liisa Seppänen. Taustalla siintää Makon talo Mikkelin Vatilan kylässä. Siinä Hannes Hynönen asui vuodet 1947–1993. Kuva: Jenni Kosonen\nLiisa Seppänen kirjoitti veteraani Hannes Hynösen elämäkerran. Kirjoitusprosessi oli yhtä aikaa vaikuttava ja lohdullinen kokemus, joka antoi perspektiiviä niin kotimaan historiaan kuin kirjailijan omaan elämäänkin.\nSyntyykö onnellisesta ja tyytyväisestä elämästä kiinnostavaa kirjaa? Tätä kirjailija, entinen pappi Liisa Seppänen pohti kerätessään aineistoa sotaveteraani Hannes Hynösen elämästä.\nHynönen oli valloittanut lukuisten suomalaisten sydämet valoisalla asenteellaan Linnan juhlissa vuonna 2014 ja sen jälkeen haastatteluissa toinen toisensa perään.\n– Hanneshan itse aina korosti sitä, että mitä tällaista maaukkoa haastatellaan ja kuunnellaan. Että onhan heitä monia muitakin, Seppänen paljastaa.\nTorpparin pojan tarina vei Seppäsen tutustumaan kotimaan historiaan erityisesti maaseudun näkökulmasta.\n– Minua yllätti Suomen köyhyys, ja valtavan nopea rakennemuutos sekä vaurastuminen. Se antoi perspektiiviä sillekin, miksi ihmiset ehkä ovat hukassa. Kaikki on keikahtanut, sielu ei pysy perässä, hän pohdiskelee.\nHannes Hynönen hankki elantonsa viljelemällä maata, ja maaseudun vilkas sosiaalinen elämä näkyi lukemattomina merkintöinä vieraskirjassa. 1960-luvulta lähtien sitä ei enää ojennettu vieraille, ovi kävi harvemmin.\nHynösen lapsuudesta ja yhteisöllisestä maalaiselämästä piirtyy lämmin kuva, vaikka niukkuus tuli tutuksi. Mitä Seppänen itse ajattelee, oliko kaikki ennen paremmin?\n– En myönnä, hän vastaa huvittuneeseen sävyyn.\n– Mutta muutamista asioita meillä olisi oppimista. Yksi oli käytöstavat. Sitä Hannes korosti lapsenlapsille, vaikkei muuten sormi pystyssä opettanut.\nPappa oli erilainen, hän keskusteli ja kyseli nuorten asioista eikä paheksunut mitään. Sitä hän kuitenkin korosti, että nuoren ihmisen pitää osata käyttäytyä hyvin ja olla kohtelias, koska silloin häntä erehdytään luulemaan viisaaksi! Näin kertoo Hynösen lapsenlapsi Veera.\nToinen kehityskohta on Seppäsen omin sanoin uskontoallergia.\n– Johtuuko se siitä, että Suomi on niin nuori kulttuuri ja kansa, ettei osata luontevasti arvostaa omaa kulttuuria ja perintöä? hän pohtii.\nHynösen elämää väritti vahvasti kristillinen vakaumus, joka näkyi miehen tavassa kohdata ja kohdella lähimmäisiä.\nHänen uskonsa kiteytyi kahteen asiaan: Jeesuksen elämä puhutteli häntä, ja hän tunsi Jumalan läsnäoloa arjessa. Samat säilyivät hänelle tärkeinä vanhuuteen saakka.\nLiisa Seppäseen tekivät vaikutuksen erityisesti Hannes Hynösen kunnioitus toisia ihmisiä ja heidän mielipiteitään kohtaan sekä nuoren parin vuolaat rakkauskirjeet. Hannes ja Toini Hynösen kirjeissä näkyivät sodan varjot ja niukkuus: arkit oli kirjoitettu laidasta laitaan.\nMitä merkitsevät tunnekuohut? Ne ovat kuin vaahtoa meren rannassa, jonka aalto huuhtoo pois. Mutta vesi jää: väliin kylmää, väliin lämmintä, joskus iloisesti liplattaa, usein murheesta huokaa. Jos rakkaus on oikeaa, sen pohjasävy säilyy. Arkipäivän vaivoissa koeteltu rakkaus antaa meille joskus myös sunnuntaihetkiä.\nTyytyväisestä ja onnellisesta elämästä sai kuin saikin aihetta kirjaan. Rosot syntyivät lukuisista vastoinkäymisistä ja menetyksistä, jotka eivät kuitenkaan katkeroittaneet Hynöstä.\nKirjoittaminen oli Liisa Seppäselle lohdullinen ja vaikuttava kokemus.\n– Onhan se etuoikeus, kun saa rekonstruoida yhden todellisen elämäntarinan syntymästä savusaunassa Mikkelin keskussairaalan aamuun 30. marraskuuta, viimeiseen aamupalaan ja rauhalliseen poisnukkumiseen. Kun saa käydä koko kaaren läpi, tulee eheyttävä ja rauhallinen olo itsellekin, hän kuvailee.\nVielä kirjan julkaisemisenkin jälkeen hän kuuli uusia piirteitä rakastetusta veteraanista jutellessaan tämän pojan Pertin ja miniän Seijan kanssa.\n– He muistelivat, että kun puhuttiin jotain vaikeasta asiasta, puhuttiin rauhassa, Seppänen kertoo.\n– Mutta aina lopuksi isä-Hannes sanoi, että kyllä tästä selvitään.\nKursivoidut sitaatit ovat Liisa Seppäsen teoksesta Aika velikulta. Hannes Hynösen pitkä taival 1913–2015. Otava 2017.\nelämäkerta, Hannes Hynönen, Liisa Seppänen, sotaveteraani


Dinox Wall Ball | Dinox\nDinox Wall Ball\nKevlar materiaalin ansiosta 6 tai 9 kg Wall Ball kestävyys on täysin omaa luokkaansa\nWall Ball soveltuu mainiosti niin kuntosaleille kuin kotitreeneihinkin. Materiaalinsa ansiosta Wall Ball on pitkäikäinen ja kestää kovempaakin treeniä. Kevlar materiaali on miellyttävä käsitellä kangaspintansa ansiosta. Pinta on myös tarpeeksi pintastruktuurinen ja näin ollen takaa hyvän otepidon. Saatavilla kokovaihtoehdot 6 tai 9 kg. Kuntopalloilla harjoittelu lisää koko kehon motoriikkaa sekä on tehokas tapa polttaa rasvaa. Erittäin hyvä myös Crosstraining-harjoitteluun.\nHalkaisija 34 cm molemmissa koissa\nSaatavilla olevat painot: 6 kg ja 9 kg\nKevlar materiaalin ominaisuudet:\nErittäin korkea lujuus\n95,97 € Alkaen 79,84€\n119,00 € Alkaen 99,00€\nWall Ball - 6 kg, 99,00 € (119,00 €)\nWall Ball - 9 kg, 119,00 € (139,00 €)


Lynx Adventure GT 900 ACE 900 cm³ 2015 - Asikkala - Snow Mobile - Nettimoto\nEhjä ja siisti laite. Lisäpenkki ja tavaralaatikko varusteena. Myös edullisesti ja joustavasti rahoituksella, kysy lisää!\nNettimoto.com › Lynx › Lynx Adventure › Vehicle Information\nEngine 900 cm3, 4-Stroke Mileage 13 600 km\nDelivery cost 50 € Track width 50 cm\nEhjä ja siisti laite. Lisäpenkki ja tavaralaatikko varusteena.\nView for sale Lynx Adventure used bikes »\nNettimoto ID 2475961\nMake Aktiv Arctic Cat Lynx Ockelbo Polaris Ski-Doo Snowdog Tayga Winha Yamaha Aktiv Alpina Arctic Cat Buran Lynx Ockelbo Other make Polaris Ski-Doo Snowdog Stels Tayga Terhi Winha Yamaha\nModel 250 3300GL 3900 Syncro 49 Ranger 500 F 520 535 59 Ranger 59 Yeti 5900 5900GLS 635 640 650 69 Ranger 69 Yeti 6900 Adventure Commander Forest GL GL 3900 GLX Ranger ST Yeti\nEngine model Grand Tourer 1200 4-TEC


Uudistumiskykyinen hakeutuu muutokseen - Työterveyslaitos\nEtusivu » Blogi » Uudistumiskykyinen hakeutuu muutokseen\nSara valmentaa ja sparraa Lahden seudun yrityksiä johtamisen valmennusohjelmassa, joka on osa OsaavaPK-hanketta.\ntorstaina 08. helmikuuta 2018\nUudistumiskyky on sekä organisaation että yksilön ominaisuus, joka tarkoittaa sopeutumista yllättäviin tilanteisiin. Käsite on tullut organisaatiotutkimukseen osittain luonnonkatastrofien tutkimuksen kautta. Sen avulla on hahmotettu yhteiskunnan sopeutumista luonnonkatastrofeihin kuten maanjäristyksiin. Johtaminen ja uudistumiskyky eivät ole erillisiä ilmiöitä, vaan kietoutuvat toisiinsa monin eri tavoin.\nUudistumiskyvyn johtamisessa on keskeistä tehdä ympäristön tapahtumista, trendeistä ja heikoista signaaleista tolkkua omalle toiminnalle. Pitää silmät ja korvat auki sekä ihmetellä. On tärkeää myös muodostaa yhteinen käsitys siitä missä olemme vahvoja, mitä osaamme parhaiten ja missä voimme kehittyä. Uudistumiskykyä ei siis johdeta yksin.\nPerinteisen muutosjohtamisen opit viestinnän keskeisyydestä, tavoitekuvan rakentamisesta ja muutoksiin liittyvistä tunnemyrskyistä ovat yhä käypiä tietyissä tilanteissa. Uudistumiskykyinen organisaatio pärjää yllättävissä kriiseissä ja organisaatiomuutoksissa, kun uudistumiskykyinen tapa toimia on osa kulttuuria. Uudistumiskyvyn johtamisessa ja muutosjohtamisessa on kuitenkin eroja. Karrikoiden ilmaistuna: muutosjohtaminen näkee usein muutoksen tapahtumana, jossa on alku ja loppu. Muutosta lämmitellään, muutoksessa kieriskellään ja muutos hyväksytään, sen kanssa opitaan elämään tai se tyrmätään.\nUudistumiskyvyn treenaamisessa lähtökohta on eri: uudistumiskyky on jatkuvaa tuntosarvien pitämistä ylhäällä, eri vaihtoehtojen muokkaamista ja toimintatapojen kokeilua sekä alan ammattilaisuuden eli osaamisen keskeisyyttä. Muutokseen ei vain reagoida vaan muutokseen hakeudutaan. Alan kuin alan ammattilaiset haistavat uuden luomisen mahdollisuudet ja asiakkaiden tarpeet usein paremmin kuin pelkästään johtoasemassa olevat. Uudistumiskyky liittyy olennaisesti myös työhyvinvointiin, sillä vahva osallistumisen periaate vahvistaa molempia. Osallistuminen on vaikutusvaltaa ja sitoutumista kehittää oman työn sisältöä, työtapoja ja koko työpaikan toimintaa.\nUudistumiskyky haastaa myös tutkijan\nVedän yritysryhmää Lahden seudulla, jossa mukana on viisi hyvin erilaista ja eri muutostilanteissa olevaa pientä ja keskisuurta yritystä. Aloitimme noin vuoden mittaisen taipaleen viime vuoden puolella: kartoitamme yritysten toimintatapoja, tapaamme valmennuspäivissä ja yrityskohtaisissa sparrauksissa. Heidän arjessaan pyörivät eritasoiset muutokset: uudet organisaatiorakenteet, liiketoiminnan kasvu, koko henkilöstön uudet tehtävänkuvat, työn digitalisoituminen, itseohjautuvuus ja vahvempi osallistuminen.\nOlenkin pohtinut viime aikoina, miten asiantuntijana voin parhaiten valmentaa uudistumiskyvyn johtamista? Luennointi on liian yksisuuntaista, enkä ole ammatiltani yrityskonsultti, vaan omaan vahvan tutkijataustan. Alankin tulla siihen lopputulokseen, että yritysryhmien valmentaminen ja osallistujien henkilökohtainen sparraaminen vaatii minulta työorganisaatioiden asiantuntijana samoja ominaisuuksia kuin yrityksiltä, joiden kanssa työskentelen: jatkuvaa uudistumista eli havainnointia, tolkun tekemistä ja suunnan muutoksia eli toimintatapojen muokkaamista tilanteesta riippuen. Osallistavia harjoituksia ja vaikeiden kysymysten esittämistä. Periaatteessa kyse on samasta, uteliaasta ja kokeilevasta otteesta, jolla lähestyn tutkimusongelmia ja -aineistoja.\nTyöterveyslaitos, Jyväskylän ammattikorkeakoulu ja Lappeenrannan teknillinen yliopisto polkaisivat vuonna 2017 käyntiin hankkeen, jossa keskistymme pienten yritysten henkilöstöjohtamisen ja uudistumiskyvyn kehittämiseen. Lähtökohtamme on se, että uudistumiskyky – resilienssi – voi olla koko organisaation ominaisuus.\nSara Lindström, 8.2.2018


Meistä - Lue lisää Nostrabetin tiimistä ja tavoitteistamme\nLyhyesti sanottuna olemme ryhmä harrastajia, jotka rakastavat jalkapalloa ja urheiluvedonlyöntiä. Vuosien varrella olemme saaneet huomattavaa kokemusta vedonvälittäjäsivustoista (olemme kokeilleet lähes kaikkea heidän tarjottavaa). Olemme päättäneet näyttää kaikille vedonlyöjille (tai niille, jotka haluavat aloittaa vedonlyönnin), mihin on kiinnitettävä huomiota, kun he etsivät vedonvälittäjää tai nykyistä tarjousta. Ammattitaitomme ja kokemuksemme eivät kuitenkaan rajoitu vain tähän alueeseen.\nNostrabet.com pyrkii näyttämään parhaat vedonvälittäjät Ison -Britannian pelaajille ja esittelemään kaikki aloittelijat vedonlyönnin maailmaan. Päätehtävämme on julkaista jalkapallo -ennusteita, joiden taustalla ovat tosiasiat ja viimeisimmät uutiset. Nostrabet.com -sivustolta löydät yksityiskohtaisia tietoja kunkin merkin maksutavoista, yhteystietoluetteloista ja luokituksista.\nOlemme tiimi, joka seuraa tarkasti kaikkia Euroopan johtavia liigoja. Siksi kirjoitamme ennusteita Englantiin, Saksaan, Ranskaan, Italiaan ja Espanjaan. Intohimomme jalkapalloon oli alkanut jo lapsena, ja tämä sublimoituu tämän sivuston luomisessa ja kehittämisessä. Emme voi taata ennusteidemme paikkansapitävyyttä, mutta pyrimme aina olemaan objektiivisia, mutta vinkkimme tuetaan aina riittävillä argumenteilla.


Uusi-Seelanti kuvina | Turisteina ympäri maailmaa\nUusi-Seelanti on upea paikka. Samalla se on myös monen unelmamatkailukohde, eikä suotta. Maisemat on käsittämättömän hienoja ja aktiviteetteja löytyy kaikille aina ihan vaan ympäriinsä kävelystä kunnon extremesuorituksiin. Meillä extremekokeilut jäi melko pieniks lyhyen ajan vuoksi, mutta saatiin silti maasta irti paljon. Paikalliset on vilpittömän ystävällisiä ja vieraanvarasia. Kaikki on kiinnostunu turisteista, mutta Aasiaan verrattuna kiinnostus on mukavaa, eikä ollenkaan häiritsevää. Jenkkien ja Australian (sekä monen muunkin maan) tavoin, Uudessa-Seelannissa kukoistaa small talk, jota heitetään niin Burger Kingissä kuin myös bussissa kuskin kanssa matkalla jutellen. Meille ilmat sattu olemaan melkosen kylmiä, mutta kyllä me selvittiin. Mitä nyt teltassa saatiin hieman hytistä ennen ku päätettiin sijoittaa uusiin makuualustoihin. Vaikka hinta oli meille melko suolanen, patjat on kyllä palvellu meitä oston jälkeen enemmän kuin hyvin. Näin reissussa sitä alkaa arvostamaan pieniä mukavuuksia.\nVaikka pyöräillessä tällä kertaa sattui ja tapahtui enemmän inhottavia asioita kuin kesällä Sipeariassa, Uuden-Seelannin yksi kohokohdista oli pyöräily. Päästiin taas luonnon helmaan, maaseudulle, jota me molemmat rakastetaan. Samalla meidän mielissä kypsyi ajatus kuvasarjasta, johon tällä kertaa tallentuivat postilaatikot. Kaikki alkoi siitä, kun näin ensimmäisen vanhasta mikrosta tehdyn postilaatikon. Katoin, että nyt on kekseliästä. Ainut vaan, että ite oisin vaivautunu kyllä siivoomaan mikron ennen kun vastaanotan sinne omat postini. Luulin, että kyseessä oli nyt suurenmoinen bongaus, mutta myöhemmin mikroja alkoi tulla vastaan enemmänkin. Joka tapauksessa, Uudessa-Seelannissa postilaatikot ovat kekseliäitä, varsinkin maaseudulla. Suomalaiset vois näistä ottaa vähän opikseen, ni saatais enemmän hymyä naamalle jo pelkästään autoa ajellessa.\nMuutakin kuin postilaatikko\nLaitetaanko tonne postia vai minkki?\nArvaa mistä tää avataan\nMihis muuhunkaan kannua käyttäis?\nSinne vaan postit\nVihreä on trendiväri\nLaatikko ja talo\nPosti on tervetullutta\nEi muuta ku luukku auki\nRahaa kulutettiin 15:n päivän aikana yhteensä 3546 paikallista dollaria (n. 2464 €), joka jakautui seuraavasti:\n9 % Majoitukset (318 NZD (221 €)) Uudessa-Seelannissa tutustuttiin Aucklannin ja Wellingtonin hostelleihin (30–50 NZD (21 – 35 €)/yö), jotka yllättivät positiivisesti. Aucklannin hostelli tarjos meille jopa iltapalat joka ilta. Lisäksi majoituttiin leirintäalueella telttapaikalle, joka olikin sitten melkosen tyyristä, 32 NZD (22 €) yöltä. Paras majoitus oli kyllä ehdottomasti silti pyöräreissun sateisena päivänä bongattu motellihuone valkoisella pyyhkeellä ja puhtailla pehmeillä lakanoilla hintaan 50 NZD (35 €), hintansa väärti.\n11 % Ruoka ja juoma (385 NZD (268 €)) ruuat valmistettiin pääosin itse erilaisille pyörä- ja vaellusretkille. Lisäksi vierailtiin moneen otteeseen mm. Burger Kingissä, josta saatiin ilmainen netti. Edullisimmasta päästä oleva ateria 6,5 NZD (4,5 €). Aucklannissa myös kerran tosissaan herkuteltiin meksikolaisessa raflassa: ruuat + viinipullo 66 NZD (46 €).\n1 % Alkoholi (24 NZD (17 €)) Bisse kustansi n. 6 NZD (n. 4 €). Parhaimmillaan löydettiin myös litran kannu bisseä hintaan 5 NZD (3,5 €).\n48 % Lennot (1685 NZD (1171 €)) Uudessa-Seelannissa oloaikana hankittiin Auckland – Tonga -liput (484 NZD (336 €), 2 hlöä) sekä Sydney – Kuala Lumpur -liput (1201 NZD (835 €), 2 hlöä).\n12 % Aktiviteetit (423 NZD (294 €)) Pyörien vuokraaminen sekä vuokra-autoon liittyvät kulut (vuokra, bensa ja toisen kuljettajan lisä).\n7 % Kuljetukset (242 NZD (168 €)) Lentokenttäbussi Aucklannista kustantaa 15 NZD (10,5 €) suuntaansa. Lisäksi matkattiin pohjoissaaren pohjoisosaan, Paihian kaupunkiin pyörien kanssa sekä takaisin Aucklandiin Kawakawasta (84 NZD (58 €) , 2 hlöä/suunta). Ensimmäisenä päivänä suunnattiin bussi-juna-yhdistelmällä Upperhutiin Wellingtonin kentältä (40 NZD (28 €), 2 hlöä/suunta).\n13 % Muut ostokset (470 NZD (326 €)) Muihin ostoksiin kuului leirintävarusteet, joita ostettiin pyöräilyretkeä varten (muovilautaset, pesusieni, retkikeittimen neste, pesuaine, sukat, laastarit jne.). Suuren osan kustannuksista haukkasi uudet makuualustat (320 NZD (222 €)). Lisäksi pestiin pyykkiä ja säilytettiin tavaroita säilytyslokerossa ja osteltiin arkitarvikkeita.\n0 % Viisumit Suomalaisille Uuden-Seelannin viisumi on maksuton, jos paikan päällä viettää aikaa vähemmän kuin kolme kuukautta. Viisumia ei tarvitse erikseen anoa, kuten Australian viisumia.\nUusi-Seelanti on jonkin verran Australiaa halvempi maa. Kulkeminen julkisilla välineille on suhteellisen kallista, joten suosittelemme edelleen relocation autojen vuokraamista. Tarjolla tosin ainakin meidän tilanteessa näytti olevan pääosin henkilöautoja, mutta hei hintana 1 $/pvä! Aktiviteeteista ja majoituksista saa halutessaan pulittaa satoja ja jopa tuhansia euroja, mutta halvemmallakin pääsee. Maassa on nimittäin myös paljon aktiviteetteja, joita voi tehdä ihan ilmaiseksi. Houkuttelevin on varmasti luonto, jossa saa vietettyä lukuisia päiviä. Pelkästään jo pohjoissaari tarjoaa hyvin monipuolisen luonnon, joten maisemat saattavat muuttua pienelläkin liikkumisella jo hyvin paljon. Maassa, varsinkin eteläsaarella, on myös paljon ilmaisia leirintäalueita, jotka parhaimmillaan tarjoavat sekä yleiset vessat että vesipisteen. Mikäs siinä on teltassa tai autossa lökkötellessä. Majoituspaikoilla kannattaa tosin olla ajoissa, sillä nopeat syövät hitaat. Hieno maa ja upeita ihmisiä. Kaikki on niin kovin avuliaita ja samalla muuttu sellaiseksi myös itse. Se jos joku on hienoa. Nyt nokka kohti Tongaa, palataan pian!\nPS. Blogi laahaa hieman jäljessä. Todellisuudessa me vaikutetaan jo Japanissa, Hiroshimassa, mutta ei anneta sen häiritä. Kaikki ajallaan. – Mirva\nKategoria : 2015, Budjetti, Kuvasarja, Postilaatikko, Uusi Seelanti\nOseaanian karavaanarit →


02.04.2017 klo 9:30\nNoin 50 koululaista kuljettanut bussi on joutunut pahaan onnettomuuteen Ruotsissa Svegin ja Fågelsjön välisellä tieosuudella Härjedalenissa.\nHärjedalenissa Ruotsissa on tapahtunut vakava linja-auto-onnettomuus.\nLinja-autossa oli kyydissä kymmeniä koululaisia.\nAlueen sairaalat ovat kriisivalmiudessa.\nExpressen kertoo, että noin 60:tta koululaista kuljettanut linja-auto on kaatunut Svegin ja Fågelsjön välisellä tieosuudella Härjedalenissa Ruotsissa. Pelastusviranomaisten mukaan loukkaantuneita on useita. Osa nuorista on mahdollisesti jäänyt loukkuun linja-auton alle. Aftonbladetin mukaan loukkantuneita on vähintään 25.\n- Kyseessä on vakava linja-auto-onnettomuus ja paikalle on hälytetty kaikki pelastusyksiköt, poliisin viestinnästä kerrotaan.\nTie E45 on poikki molempiin suuntiin.\nOnnettomuus tapahtui sunnuntaiaamuna seitsemältä paikallista aikaa.\nPelastusviranomaisten mukaan suurin osa linja-auton matkustajista on loukkaantunut. Loukkaantuneiden tilaa pelastusviranomaiset eivät toistaiseksi vielä kommentoi.\n- Bussi meni ympäri ja sisällä on paljon ihmisiä, joista useimman koululaisia, Jämtlannin pelastuslaitokselta kerrotaan Expressenille.\nAlueen sairaalat ovat hälytystilassa ja valmiit ottamaan loukkaantuneita vastaan.\n- Olemme kriisivalmiudessa Östersundin sairaalassa. Tämä tarkoittaa, että pyrimme saamaan kokoon kaikki käytettävissä olevat resurssit: lääkärit, koko terveydenhoitohenkilöstön, joka tarvitaan tilanteen purkamiseksi, viestintäjohtaja Gun Råberg Kjellstrand alueen viestinnästä kertoo.\nOnnettomuuden syy on vielä epäselvä. Pelastusviranomaiset kertovat Östersundspostenille, että nyt tiedetään vasta se, että linja-auto on kaatunut, ei syytä tähän.\nOnnettomuuspaikalle on saapunut myös kolme pelastushelikopteria.\nOnnettomuuspaikalla pelastustoimet ovat käynnissä. KUVAKAAPPAUS AFTONBLADETISTA\nÖstersundpostenin paikalla olevan toimittajan mukaan tilanne paikalla on kaoottinen. Hän kertoi lehden verkkosivujen livelähetyksessä, että loukkaantuneita ja itkeviä lapsia on ohjattu paikalla oleviin autoihin ja ambulansseihin lämmittelemään. Expressen kertoo, linja-autoyhtiön mukaan linja-auton kuljettaja on shokissa. Yhtiön edustaja on puhunut kuljettajan kanssa, mutta tämä on shokissa. Kyseessä on kokenut kuljettaja.\nKyydissä oli kymmeniä kahdeksasluokkalaisia Etelä-Ruotsista. Heistä moni on loukkaantunut, osa vakavasti. Helikopterit ja ambulanssit ovat jo kuljettaneet loukkaantuneita lähialueen sairaaloihin. Expressenin mukaan pelastushelikoptereiden työtä vaikeuttaa alueelle muodostunut jono, eli kopterit eivät pääse aivan onnettomuuspaikalle.\nOnnettomuuspaikka on Keski-Ruotissa. GOOGLEMAPS\nExpressen: Ruotsissa vakava bussiturma - useita loukkaantuneita, paljon nuoria kyydissä


Keskusta ja perussuomalaiset saivat kiiminkiläisten ja jääliläisten äänet - Rantapohja\nKeskustan kiiminkiläiskaksiko keräsi paljon ääniä omilta kotikonnuiltaan. Pekka Aittakumpu valittiin eduskuntaan, mutta Lauri Nikula keräsi häntä enemmän ääniä Kiimingin ja Jäälin alueelta. Alakylän äänestysalueelta Aittakumpu sai Nikulaa enemmän ääniä. Kuva on otettu Huttukylän tupaillassa, jossa miehet kampanjoivat yhdessä.\nTeea Tunturi Jääli Kiiminki\nKiimingin äänestysalueilla keskusta nousi näiden eduskuntavaalien suurimmaksi puolueeksi. Perässä seurasi perussuomalaiset. Jäälin alueella perussuomalaiset nousi suurimmaksi puolueeksi 28,8 prosentin äänisaaliilla, ja keskusta keräsi seuraavaksi eniten ääniä.\nKiimingissä on Alakylän äänestysalueen lisäksi kaksi äänestysaluetta, joista Kiimingin alueilla eniten ääniä keräsi kiiminkiläinen Lauri Nikula, jonka osuus annetuista äänistä oli Kiiminki A:lla 8,5 prosenttia ja Kiiminki B:llä 10 prosenttia. Keskustalaisista Juha Sipilän ohella kansanedustajaksi valittu kiiminkiläinen Pekka Aittakumpu keräsivät seuraavaksi suurimmat äänisaaliit. Perussuomalaisista Kiimingissä koko vaalipiirin tavoin ääniä saivat eniten Jenna Simula ja Sebastian Tynkkynen. Myös SDP:n Tytti Tuppurainen keräsi paljon ääniä Kiimingistä. Vasemmiston äänet keräsi Hanna Sarkkinen.\nAlakylän alueelta eniten ääniä sai Pekka Aittakumpu. Seuraavina olivat Lauri Nikula, Sebastian Tynkkynen, Jenna Simula ja Juha Sipilä.\nKiimingin molemmilla äänestysalueilla keskustan ja perussuomalaiset jälkeen vasemmisto ja sdp olivat seuraavaksi suosituimmat puolueet.\nJäälissä suurimman potin äänestäjiltä sai Juha Sipilä, jolle kertyi 8,6 prosenttia äänisaaliista. Sebastian Tynkkynen keräsi Jäälistä toiseksi eniten, eli 6,7 prosenttia ääniä. SDP:n Tytti Tuppurainen nousi Jäälissä kolmanneksi 6,3 prosentin äänisaalilla, kolmanneksi tuli vasemmiston Hanna Sarkkinen, perussuomalaisten Simulan seuratessa perässä. Eduskuntaan valittu Aittakumpu keräsi jääliläisten äänistä 1,8 prosenttia, toisen kiiminkiläisen eli Lauri Nikulan saadessa 3,4 prosenttia jääliläisäänistä. Kokoomuslaisista eniten ääniä Jäälistä sai Mari-Leena Talvitie.\nJäälissä kokoomus, SDP ja vasemmisto olivat kahta suosituinta puoluetta seurannut kolmikko.\nKiiminki A –äänestysalueen äänestysprosentti on 73,1, Kiiminki B:n 70,5 ja Jäälin 73,2. Alakylän äänestysprosentti oli 74,8.


Henrik Collanuksen jälkeläiset 2018 -kirjan esittelytilaisuudet\n- Pieksämäellä lauantaina 26. päivänä toukokuuta 2018 alkaen kello 13.00 Kulttuurikeskus Poleenin kahvilassa\n- Helsingin Pasilassa maanantaina 28.päivänä toukokuuta 2018 alkaen kello 18.00 Rauhanasemalla\nRetki Yleisradioon 7.10.2015\nMillaisia muistoja löytyy Ylen Elävästä arkistosta, ehkäpä jotain sukummekin jäsenistä? Millaisia historiaohjelmia Yle tuottaa ja miten tv-dokumentti syntyy. Näitä teemoja pohdittiin keskiviikkona 7.10. klo 16:00 -17:30 sukuseuramme vierailulla Yleisradioon. Tilaisuudessa oli paikalla 22 henkeä.\nKesätapaaminen Pieksämäen Seppälänmäellä sunnuntaina 7.6.2015 klo 14\nTutustuimme vanhaan sukutaloon Seppälänmäellä! Talo on ollut suvun hallussa vuodesta 1718 lähtien. Sukutalon seinällä olevasta taulusta näkyi omistajien ketju nykyisen omistajan isovanhempiin asti. Oli ainutlaatuinen tilaisuus tutustua kauniisti entisöityyn sukutaloon, Seppälänmäentie 91, Pieksämäellä. Talon isäntä Tuomo Toppinen kertoi meille talon lähihistoriasta ja joimme kahvit talon avarassa tuvassa.\nCollan-Kollanus -sukuseuran syystapaaminen su 8.9. 2013 Varpulan tilalla\nKuvia Varpulan retkestä löytyy tämän linkin takaa.\nVarpulassa tietoa www.varpula.fi\n- Hirret Lapuan 1749 rakennetusta puukirkosta\n- Rakennettu taloksi Kauhavalle 1833\n- Siirretty Talmaan 2002.\nPäivikki Multasen o.s. Linkola ent. Collan tytär Riitta Rantanen osti miehensä Jari Vesasen kanssa Varpulan jo luhistumaisillaan olevan talon v. 2002 ja siirsi sen Sipoon Talmaan, lähelle Keravaa. Talo toimii ensisijaisesti heidän kotinaan, mutta samassa yhteydessä on mm. 2 ha luomumarjaa, kotieläimiä sekä vilkasta perinnekurssitoimintaa.\nRiitta Rantanen, Varpulan Luomumarjatila\nKumpare 33, 04240 Talma (Sipoo)\nP. 0400 811920\nKesäretki Mikkelin Rantakylän kartanoon 7.7.2013\nLisätietoja kartanon taustasta tästä linkistä.\nLinkin takaa löytyy valokuvia tapahtumasta.\nVuoden 2012 retkiä\nSukututkimuspäivillä Kuopiossa 16-18.3.2012\nKevätretki Helsingin Hietaniemen hautausmaalle 5.5.2012\nSukutapaaminen Pieksämäellä lauantaina 9.6. 2012\nKesäretki Frugårdin kartanoon Joroisiin von Collanien jäljille 29.7.2012\nPäivitetty 13.6.2018, Ylläpitäjä Rauni Rautanen, email rauni_rautanen@yahoo.fi


Kaksi Citycon-keskusta Oceanin verkostoon - Ocean\nKaksi Citycon-keskusta Oceanin verkostoon\nOcean Outdoor Finland aloittaa yhteistyön Cityconin kanssa. Tulemme saamaan verkostoomme kaksi uutta keskusta alkuvuoden 2022 aikana.\nLippulaiva – Espoo\nCityconin uusi kaupunkikeskus Lippulaiva avautuu Espoonlahteen maalis-huhtikuun taitteessa. Lippulaiva on Suur-Espoonlahden ja Kirkkonummen asukkaiden ja läpikulkijoiden arjen kohde. Uusi Lippulaiva tulee vahvistamaan pääkaupunkiseudun verkostoamme kasvattaen kauppakeskusten lukumäärän jo kolmeentoista.\nLippulaivaan odotetaan vuositasolla n. 7 miljoonaa kävijää. Metrolinjan varrella sijaitsevassa kaupunkikeskuksessa tulee olemaan 100 erilaista liikettä, kahvilaa, ravintolaa ja palvelua. Keskuksessa on kolme täyden palvelun päivittäistavarakauppaa, K-Supermarket, Prisma ja Lidl, nopean asioinnin K-Market sekä Tokmanni ja Alko.\nTrio – Lahti\nKauppakeskus Trio on Lahden alueen tunnettu erikoiskaupan keskittymä ja suosittu kohtaamispaikka. Kaupungin ydinkeskustassa sijaitsevalla Triolla on takanaan mittava historia sekä vahva ja lojaali asiakaskunta. Triossa käy keskimäärin 68 000 kävijää viikossa. Yli 60 vuokralaisen joukosta löytyy muunmuassa vahva ravintolatarjonta, pankkipalvelut, operaattorit ja useita vaatekauppoja kuten H&M ja Lindex.\nAjankohtaistaNovember 15, 2021


Nurmipeltojen uudelleenviljely | Turun Konekeskus Oy\nNurmen laadun heikentyminen voi johtua monesta seikasta. Usein se voi johtua epäsuotuisasta paikasta, sääolosuhteista tai pellon vähäisestä käytöstä. Lämpimät talvikaudet ovat viime vuosina aiheuttaneet sen, että ainakin Etelä-Suomessa olosuhteet tuholaisille ovat parantuneet. Myös orgaanisen aineksen hajoaminen lisää riskiä rehun laadun huonontumiseen.\nMilloin nurmipeltoja sitten tulisi kylvää uudelleen?\nUudelleen kylväminen on perusteltua, kun arvokkaiden kasvilajien osuus on alhainen. Menettelyä suositellaan myös silloin, jos nurmi on vahingoittunut talven aikana tai kosteus pellolla on liian suuri. Hyvälaatuisen nurmen aikaansaamiseksi toimenpide voi myös olla tarpeen.\nHyvä aika suorittaa kylväminen uudestaan on keväällä maalis-huhtikuussa tai syksyllä elo-syyskuussa orgaanisissa kohteissa, kun taas mineraalipitoisissa pelloissa aika on viimeistään puolivälissä syyskuuta. On kuitenkin hyvä pitää mielessä, että tärkeimmässä roolissa on sääolosuhteet, etenkin sademäärät itämisen aikaan. Tarkkoja päivämääriä on vaikea sanoa, mutta kevätkylvö tulisi suorittaa riittävän aikaisin, jotta nurmi pääsee heti alussa hyödyntämään pellon kosteutta riittävästi.\nMiten kylvö tulisi suorittaa?\nJärkevin ratkaisu nurmen laadun parantamiseen on kylvää suoraan vanhan nurmen päälle. Jos nurmen laatu on hyvä, riittää ensimmäisen kasvun niittäminen ja uudelleen täydennyskylvö tämän jälkeen. Yleensä kohdissa, joissa ruoho ei kasva, esiintyy rikkakasveja. Näihin olisi hyvä käyttää rikkakasvien torjunta-aineita.\nEnnen nurmen uudelleenviljelyä on hyvä tutkia maaperä ja senhetkinen kasvusto, jotta voidaan valita oikea kylvömenetelmä. Ennen uuden viljelyn tekoa on hyvä niittää vanha nurmi 2-3 cm pituuteen ja korjata rehu talteen. Vanhan nurmen päälle kylväminen vie vähemmän aikaa, on taloudellisempaa ja luontoystävällisempää, samalla siemeniä kuluu vähemmän.\nTätä suorakylvömenetelmää käytetään silloin, kun rikkakasvien määrä on 30-50 % (esimerkiksi voikukkaa, suolaheinää, nokkosta tai ohdakkeita) ja hyvälaatuisen nurmen määrä on vähintään 10 % eikä pellolla ole erilaisia kukkia (saunakukka yms). Tämän tyyppisellä nurmella voidaan aloittaa valmistelut kylvämiselle poistamalla keräämätön karho, niitto yms. Tämän jälkeen pelto ruiskutetaan valikoiduilla torjunta-aineilla. Jos uudelleenviljely on tarkoitus tehdä aikaisin keväällä, tulisi ruiskutus tehdä jo edellisvuoden syksyllä. Normaalisti ruiskutus voidaan tehdä keväällä, kun kasvuprosessi on alkanut.\nUnialta hyvä ratkaisu nurmen kylvämiseen - Fenix G\nmoderni ja kompaktin kokoinen pneumaattinen kylvökone, jossa on 32 yksilevyistä vannasta jaoteltuna 90 mm välein\nnostolaitekiinnitys takaa hyvän kylvökoneen ohjattavuuden\nsuuri siemensäiliö (tilavuus 1000 l) on varustettu FX-annostelulaitteella, joka tarjoaa nopean kalibroinnin ja kylvön tarkkuuden\nmekaaninen tai sähköinen kylvöpyörä\ntraktorin omaa hydrauliikkaa käyttävä puhallin\n40 kpl 5x6 mm kiekkovannasta, joiden 90 kg:n paine maaperään tuottaa siemenille optimaalisen kasvualustan\nhuoltovapaat suljetut laakerit takaavat pitkän toiminta-ajan\nkumi-iskunvaimentimet suojaavat vantaita mekaanisilta vaurioilta\ntaitettava jalusta takana, joka on varustettu turvallisella kaiteella\n450/500 pakkeri seuraa hyvin maanpintaa ja takaa hyvän painatuksen. Materiaali on valittu niin, että pakkeriin ei tartu maa-ainesta\nLue lisää Unia Fenix G


Halvat lennot Dubai Creek SPB - Jeddah Skyscannerilla\nHalvat lennot Dubai Creek SPB - Jeddah\nLennon tiedot kohteesta Dubai Creek SPB kohteeseen Jeddah\nKuinka monta lentoyhtiötä lentää suoraan kohteesta Dubai Creek SPB kohteeseen Jeddah?\nMikään lentoyhtiö ei lennä suoraan kohteesta Dubai Creek SPB kohteeseen Jeddah.\nLöydä lennot Dubai Creek SPB - Jeddah -reitille Skyscannerin avulla\nSkyscannerin matkahaku on näppärä, löydät avullamme halvat lennot Dubai Creek SPB - Jeddah -reitille helposti! Me vertailemme miljoonia lentoja nettisivuilta ja hakukoneista ympäri maailman, jotta löydät mahdollisimman halvat lentoliput matkallesi.\nParas aika hankkia lennot Dubai Creek SPB - Jeddah -reitille\nSeuraa Dubai Creek SPB - Jeddah -reitin lentojen hintoja tilaamalla Skyscannerin hintahälytys. Hintahälytyksen avulla saat tiedot lentojen hintamuutoksista suoraan sähköpostiisi! Ota siis Skyscannerin hintahälytys käyttöösi ja pysyt ajan tasalla Dubai Creek SPB - Jeddah -reitin lentolippujen hinnoista. Näin otat hintahälytyksen käytöösi.\nKäytännöllisiä lisätietoja Dubai Creek SPB - Jeddah matkalle\nYlläolevasta infolaatikosta saat lisää tärkeitä tietoja Dubai Creek SPB - Jeddah -lentoreitille:\nDubai Creek SPB - Jeddah -reitin lennon pituus ja aika\nDubai Creek SPB - Jeddah -reitin edullisin hinta viime kuussa\nSuosituin lentoyhtiö reitillä Dubai Creek SPB - Jeddah\nLöydä lennot Dubai Creek SPB - Jeddah -reitille hintakalenterin avulla\nOletko joustava matkustuspäiviesi suhteen matkallasi kohteeseen Jeddah? Voit etsiä edulliset lennot välille Dubai Creek SPB - Jeddah Skyscannerin hintakalenterin avulla. Hintakalenterissa näet lentojen hinnat koko kuukauden ajalle, näin käytät Skyscannerin hintakalenteria.\nJoskus halvat lentodiilit kohteeseen Jeddah löytyvät hyvinkin äkkiä. Kannattaa siis olla valmis nappaamaan äkkilähtö reitille Dubai Creek SPB - Jeddah. Lue vinkkimme ja nappaa äkkilähtö Skyscannerin vinkkien avulla.


Cadillac Seville STS | sivu 27 | Overdrive.fi\nNoissa pumpullisissa on ohuet letkut. Fyysisesti ei taida olla paikkaa ku ilmanputsarin alla vähän. Lämppärin letkuun se varmaan pitäs naittaa.\nMitä tekee jos ilmaus menee vituralleen?\nNostaa lämmöt tappiin ja ampuu nesteet pihalle. Kerran yhellä jenkkikorjaamolla asentajat ilmas melko pitkän tovin. Sanoi että ei voi ottaa riskiä jos yksikin kupla jää. Uskoin...\nKäsittääkseni monet kansivammat saaneet alkunsa just tosta. Se ei kestä lämpöjen vaihteluita, joita tuossa äkkilämpenemisessä syntyy.\nJos ilmaa jää, lämpömittari nousee normin yläpuolelle, ensin vähän, sit laskee, taas nousee, kerta kerralta enemmän ja sit ei enää laskekaan.\nMitenkäs se ilmas Norrthstar mootorin?\nJoo pumpulliset muutenkin asennetaan lämppärin letkuihin. Perus "jäykkä" letkulämmitin sitten alavesiletkuun.\nPumpullistakaan ei saa liian ylös tai alas laittaa, mutta siinä on hyvä pelivara kun raakasti lisäletkulla ettii sopivan paikan sille. Jos muuten ahdasta.\nAika paljon ollut tutuilla tt thermoissa ongelmia kuten mullakin oli kiinasta tilaamassani. Kannattaa siis varan vuoksi laittaa sellaseen paikkaan, että tarvittaessa helppo irrottaa.\n-99 sytytti airbagin valon. En ole vielä ottanut koodeja ylös mutta onko kellekkään tullut vastaavaa eteen? Samaten äänimerkin painallus vaatii voimaa; voikos tuota ratin keskiötä raotella jos vaikka jotain pääsisi herkistelemään? Ja pitäisikö ohjauspyörän painikkeissa palaa valot?\nMaanantaina tilattu ja FEDEXin seuranta näyttää, että keskiviikkona kotiovella. Mistä löytyy hyvät ilmausohjeet?\nKeskiviikkona tuli, mutta magneetti puuttui. Hyvä näinkin.\nSiinä se tyhjäkäyntiä kävi korkki auki. Kone lämpösenä puristeli ylävesiletkua ja huolehti että paisarissa sopiva määrä nestettä. Ei siellä mitään erillistä ilmaus systeemiä tai ruuvia ole. Kärsivällisesti niin hyvä tulee...\nNo mä oon ilman korkia käyttäny lämpimäks (106 c) kun oon vedet vaihtanu ja lisänny tavittaessa nestettä ja sit lopus täyteen kylmänä se ruuttaa ylimääräset ulos.\nNo joo onko oikein vai väärin tiijäsit.\n-99 Sevillen vaihdekeppi takkuaa. Vaikka painaa jarrua niin vaihdekeppi ei meinaa vapautua PARK-asennosta vaan joutuu hetken nitkuttamaan ennenkuin keppi vapautuu. Mistä lähden vikaa etsimään?\nToinen ongelma on tyhjäkäynti kylmänä käynnistyksen jälkeen. Käy hetken aikaa ikäänkuin vajailla pytyillä ennenkuin käynti tasoittuu. Puolat? Tulpanjohdot? Tulpat?\nOnko kukaan törmänny nortissa "maf performace" vikakoodiin? Toi meillä käyttäytyy reilummin polkiessa vähän ku bensa loppus kesken ja sit tulee toi koodi. Häipyy itekseen. En oo kyllä vielä vaihtanu bensafilsuakaan, tosin varattuna on jo.\nMulla oli joskus yhdessä Sevillessä sama ongelma ettei vaihdekeppi aina liikkunut ja sitten\nse vaan yhtäkkiä alkoi toimimaan, siinä ei ollut mitään logiikkaa mistä se olisi johtunut ja\nkorjaamolla vikaa etsittiin muutamankin kerran missä vika voisi olla muttei sitä koskaan\nlöytynyt, piti vain opetella elämään asian/vian kanssa.\nPuolia olen vaihtanut useampaankin norttiin, viimekeväänä sanottiin että kannentiiviste\nolisi mennyt mutta onneksi oli vain puolavika, testeriin niin se kertoo onko sytytyskatkoksia.\nMulla jumittanut pari kertaa vaihdekeppi,ja aikansa revittyä ja poljettua lukitus vapautui.\nOliskohan vika tos rarrupolkimessa olevassa katkasiassa?\nEi anna vaihdekepin vapautus solkulle virtaa.\nLaitettiin reilusti WD40 suihketta keskikonsolin sisällä olevaan vaihdekepin mekanismiin, ja keppi notkistui huomattavasti. Saa sitten nähdä liikkuuko vielä huomenna herkemmin.\nVarmaan hyvä muistaessaan huomauttaa, et nortin termari on alavesiletkun puolella. Eli siis tavallista isolla putkella olevaa letkulämppäriä ei voi käyttää, vaikka sille siinä hyvä kohta olisikin.\nSTS:n syyläri vaihdettu. Homman hoiti Mike's Garage Ruotsinkylässä. GULF-baari.\nJumankekki kun toi raitisilmasuodatin on todella pahassa paikassa ja ahdas vaihtaa.Tuli samalla vaihdettua oikea umpio ja talvirenkaat alle.\nNo on,entisen sain palasina pois mutta uutta en tilalle kun ei lähtenyt se kaapeli edestä irti,miten se oikein lähtee,yritin vähän joka suuntaan nytkytellä.


Save Salla -kampanja arvostetun kansainvälisen mainoskilpailun finaaliin | Koti-Lappi\nSave Salla -kampanja arvostetun kansainvälisen mainoskilpailun finaaliin\nJulkaistu: 20.5.2021 klo 13:15\nSave Salla-Save the Planet -kampanjasta uutisoitiin laajasti maailmalla. Kuvakaappaus arvostetun The Guardian -lehden verkkouutisesta.\nSalla saa roppakaupalla kansainvälistä julkisuutta, kun Save Salla - Save the Planet -ympäristökampanja on päässyt arvostetuun kansainväliseen mainoskilpailuun D&AD:n finaaliin peräti kymmenessä eri kategoriassa alkaen suunnitelusta yhteiskunnaliseen vaikuttamiseen\n– Tosi hienoa, että upeasti toteutettu kampanja, jossa Agencia African lisäksi House of Lapland teki todella hyvää työtä, saa tunnustusta, hehkuttaa Sallan kunnanjohtaja Erkki Parkkinen. – Meille kunnille on tärkeää, että Lapin markkinointi on sisällöltään korkeatasoista, vastuullista ja kustannustehokasta. Tämä kampanja on erinomainen osoitus juuri siitä.\nD&AD on erittäin arvostettu Iso-Britanniassa vuosittain järjestettävä mainoskilpailu, jossa palkitaan maailman parhaita luovia töitä. Aiemmin palkittujen joukossa ovat muun muassa Burger King, Apple, Nike, Samsung ja IKEA. Palkinnot jaetaan 26. ja 27.5.\n– Tämä on tietysti hieno tunnustus jo tässä vaiheessa. On upeaa olla maailman parhaiden joukossa. Finaalipaikka kymmenessä eri kategoriassa on hyvin poikkeuksellinen saavutus. Olemme todella ylpeitä siitä, että saimme olla toteuttamassa näin tärkeää ja rohkeaa kampanjaa, toteaa House of Laplandin toimitusjohtaja Sanna Tarssanen .\nsalla save salla - save the planet house of the lapland sallan kunta Erkki Parkkinen Sanna Tarssanen


Toisen taivaan alla: elokuuta 2016\nKuinka pieni voi pikkuihminen olla? Pieni. Niin suuri, niin pieni <3 Tai kaikkihan on suhteellista. Taava on keskimittainen, mutta alle kolmen kilon syntymäpainossaan varsin siron sorttinen. Pitkä ja hoikka - Eiraan tullut, voisi joku automaattisesti tokaista.\nVaatepolitiikkaan neidon sirous on aikaansaanut pientä haastetta. Raskauden aikana meille on ennättänyt kerääntyä vaatetta jos jonkin kokoista. Loppuraskaudessa pesurumban päälle kaikki 62cm kokoiset ja sitä suuremmat vaatteet pakattiin laatikkoon odottamaan neidon kasvua. Esille jäi 50-56cm, joista niistäkin osa hivenen leveän mallisia. Kuulimme hymysyista ennakointia siitä, miten tyttelöinen ei ehkä ehdi käyttää kaikkia pikkuvaatteitaan ennen kuin ne jäävät jo pieneksi. Vaan miten kävikään. Neito yllätti, pienikin vaate muuttui isoksi.\nSairaalassa jo kätilö toi meille kokeiluun Liberon premature-vaippoja, kun pienin 1-koko vaikutti suurelta. Keskosvaipat olivat istuvat siinä missä ykköskoon vaipat falskasivat helposti. Kotiinlähtiessä huomasimme, miten vähänkin isommasta kietaisupaidasta jää olkapää pilkottamaan ja housut tulevat löysinä pitkälle kainaloon, vaikka kotiutumisvaatteiksi valittiin niitä pienimpiä.\nKotiutuessa apteekkireissun oheen piipahdimme siis ostoksilla metsästämässä niitä aidosti pieniä vaatteita. Kotituomisiksi ostettiin paketillinen prematureja sekä KappAhlista pari 44-koon bodya ja housut. Vaippaura jäi sittemmin yhden paketin mittaiseksi, sillä vaikka istuvuus oli hyvä, ei kaksikiloisen vaipan imuteho tuppaa riittämään kun reilu kolmikiloinen alkaa urakalla puskea maitokakkaa läpi systeemistään. (Nytkö musta tuli "se äiti", joka puhuu lapsensa kakkavaipoista..? O_o)\nEipä sen vaatekoonkaan kanssa olisi niin justiinsa, mut onhan se mukavaa et edes joku vaate on kutakuinkin sopiva. Alkuun kaikki 50cm vaatteetkin olivat auttamattomasti isoja. Nyt sopivia vaatteita alkaa pikkuhiljaa löytyä omistakin varastoista, kun neiti saavuttaa painoa mukavaan tahtiin. Neuvolan kätilö kävi kotikäynnillä viikko kotiutumisen jälkeen ja kontrollipunnituksessa Taava oli kerännyt grammoja puolen kilon edestä. Ei mikään pikkuruinen tyttö enää. Voi sitä haikeuden määrää kun ekat vaattet alkaa jäädä pieniksi. Vielä nuo 44:set menevät, mut eivät taatusti kauaa :)\nLähettänyt Ruska klo 17.27 2 kommenttia:\nHattarapilvipäivät lapsivuoteella. Pirteänä ylikierroksista. Puoliksi kuutamolla. Hämmennyksissä, mutta kuitenkin varmana.\nElokuun ekan viikon vauvat\nPäivät kulkivat verkkaisesti etapista etappiin. Tunnelma oli rauhallinen. Päivää rytmittivät hoitorutiinit, ruokailut (ah, ruoka oli hyvää ja sitä tuli yhtenään) ja hoitajien vuoronvaihto. Yöt köllöttelimme kylki kyljessä. Ennen kuin huomasimmekaan, olimme kotiutuskunnossa. Miten paljon mahtuukaan päiviin ensimmäisiin? Paljon :)\nSalissa jo meiltä tiedusteltiin halukkuutta perhehuoneeseen, mutta koska kotona odotti 3 karvasisarusta, emme olleet ajatelleet sellaiseen majoittua. Siirtyessämme 48tunnin valvomisen jälkeen osastolle, meidät otettiin vastaan lämpimästi. Minut sijoitettiin yhden hengen huoneeseen, jossa Eira sai viettää aikaa päivittäin klo10-20.\nHuoneessa oli tehty pientä dekoreerausta ja siitäkös herkkämieluset tirauttivat taas pienet onnenkyyneleet.\nKaiken kaikkiaan kohtaaminen sekä salissa että lapsivuoteella oli erinomaista ja toisena vanhempana Eira huomioitiin hyvin. Vierihoidon ohjaus tehtiin sovitusti niin, että molemmat olimme läsnä. Kätilö ohjasi Eiralle erikseen vastasyntyneen seurantaa, käsittelyä, aamupesuja, navan pudistusta ja vaipanvaihtoa. Ensimmäisenä päivänä sain imetysapua-/ohjantaa, joka tuli tarpeeseen, sillä Taava oli alkuun paitsi unelias ja huonovointinen (yökkäili lapsivettä) myös tiukkasuinen ja taipuvainen imemään omaa alahuultaan. Siitä se sitten pikkuhiljaa lähti.\nRutiinitutkimukset sujuivat ongelmitta. Taavalta seurattiin alkuun ihokontaktissa happisaturaatiota, mutta sen pysyessä synnytyssalissa hyvänä, seuranta lopetettiin. Kuuden tunnin iässä lämpö ja verensokerit hyvät (37c, gluk 4.2), joten ei jatkoja niidenkään suhteen. Painonkehitystä seurattiin päivittäin. Kaiken kaikkiaan paino putosi ensimmäisillä aamumittauksilla yhteensä 150g, eli n.5% (normaali painonlasku <10%) ja kotiinlähtöpäivänä se olikin jo nousussa. Kahden vuorokauden iässä labra piipahti ottamassa vasseu1-seulan ja samaisena päivänä saatiin lastenlääkärin tarkastuksesta (sydän, reisivaltimopulssit, hengitys, refleksit, jäntevyys, kallon luut ja aukileet, vatsan palponti, lonkat, yleisstatus) puhtaat paperit. Kuuloseula tehtiin niin ikään ennen kotiutumista, kun korvat olivat kuivuneet ja molemmista korvista saatiin normaali vaste.\nSynnytyspäivänä lastenlääkäri piipahti juttusille Taavan munuaislöydösepäilyjen puitteissa keskustellakseen jatkoseurannasta. Osastolla tehtäviksi toimenpiteiksi riitti verenpaineen kertamittaus ja virtsantulon seuranta. Verenpaineet olivat normaalit, mutta pissaamisen puolesta typy piti meidät valppaina sillä alkuun kaikki vaipat tuntuivat kuivilta. Huoli helpotti kun vuorokauden iässä aamupunnituksilla Taava lorotteli pitkin lattioita ja kahden päivän iässä teki samat lammikot lastenlääkärin pöydälle. Munuaiset siis toimivat ja siltä osin jäimme odottamaan 2 viikon iässä tehtävää ultraa ja labroja.\nOsastolla minulta seurattiin kohdun supistumista, vuotoa, ompeleita ja verenpainetta. Ja mitä siitä maagisesta sairaalakassista sitten tarvittiin? Pesupussia, -aineita ja hammasharjaa. Taavan turvalonkeroa. Salmiakkipussia (söin kaiken.). Ei juuri muuta.\nMaidonkerääjälle, omille liiveille tai liivisuojille ei ollut tarvetta vielä sairaalassa. Osastolla oli siteitä neljää sorttia ja kotiutumaankin päädyin pakasta vedetyissä verkkohousuissa - sattuneesta syystä. Osastolta saimme kaiken tarvittavan liukulakanasta laktoosittomiin välipaloihin. Tarjonnasta kaksi oli ylitse muiden: Lansinoh nännivoide (piti rinnanpäät ehjänä ja ihon joustavana haasteellisessa alkuvaiheessakin) ja jääsiteet! Alkuun ajattelin, et hrrrrrr.... ..jääsiteistä ei saa kuin virtsiitin. Turhaa skeptisyyttä, hetken kuluttua vierailin pakastinlokerolla lähes joka vessareissun yhteydessä.\nKotiutuessa kolmantena synnytyksen jälkeisenä päivänä sain mukaani tukun ohjeita, synnytyskertomuksen, toimenpidesanelun, neuvolakortin ja kipulääkereseptin. Muistimme kiitokseksi osastoja sekalaisella herkkukassilla ja poistuimme kotiin, uuteen elämään :)\nLähettänyt Ruska klo 20.33 11 kommenttia:\nTunnisteet: alkututkimukset, synnytys\nHän syntyi. Sunnuntailapseksi. Onnellisten tähtien alle. Mutkat oikoen lyhyestä virsi kaunis. Tarinan pääkohdat kuuluvat näin:\nSyntymäaika 7.8. klo 4.30\nPoikkeava sydänäänikäyrä, kohdun sisäinen STAN-seuranta. Napanuora kaulan ympäri x 3, katkaistu ennen syntymää. Syntyessä vihreä vesi. Virvoittelu, lastenlääkärin tarkistus synnytyssalissa.\nO68.0 Sikiön sydämen lyöntitiheyden poikkeavuus/vaihtelu supistustoiminnan ja synnytyksen komplikaationa\nO64.0 Sikiön pään epätäydellisestä kiertymisestä aiheutuva synnytyseste\nLeijonatyttömme polku päivänvaloon oli pidemmän sorttinen ja sen varrelle osui muutamia vähemmän toivottuja muuttujia. Mutkista huolimatta pieni taistelija selviytyi hyvin, kaikki kääntyi parhain päin ja pääsimme yhdessä viettämään elon alkutaivalta vierihoito-osastolle.\nOlemme kiitollisia. Olemme onnekkaita. Olemme täynnä hämmästystä ja suurta rakkautta.\n<3 Taava <3\nLeijonaneito vuorokauden iässä lapsivuodeosastolla.\nKuva TYKSin vauvakuvaaja-Hannan käsialaa.\nLähettänyt Ruska klo 22.42 18 kommenttia:\nTunnisteet: leijonaneito, sateenkaariperhe, synnytys, äitiys\nTänään on hyvä päivä, laskettu päivä. Kimalainen on puuhannut omiaan heti aamupalasta lähtien, eikä hänen liikkumistaan ole tarvinnut miettiä. Joka päivä ei niin ole, vaan välillä on meno vaisumpaa. Onhan se toki luonnollista, että loppua kohden liikkeiden luonne muuttuu. Käy tilakin vähemmälle ja pään sukeltaessa ja kiinnittyessä lantion loukkoon se rajoittaa liikeratoja.\nKimalainen ei moisista stereotypioista paljon ole tähän mennessä piittannut. Hänen mielestään laskeutuminen ja eteenkin kiinnittyminen on yliarvostettua. Vapaana liikkuminen on mukavampaa. Vielä h.35 hän kokeili olisiko mukavampaa istuskella, asettua poikkiteloin vai möllötellä nurinkurin. Täysien viikkojen kolkutellessa hän asettui valtaväestön tapaan pää alaspäin. Mielikylkeä sen sijaan on hankalampi päättää, sitä hän voi vieläkin vaihtaa päivittäin.\nKun tottuu näin liikkuvaiseen ihmistaimeen, hiljaiset päivät kummeksuttavat. Viimeisten parin viikon aikana, kun raskauteen on ilmaantunut muutakin seurattavaa, olen erilailla kiinnittänyt huomiota liikkeisiin. Huomaan huolestuvani jos Kimalaisella on unisempi päivä. Vaikka hän on on luonnostaan liikkuvaisempi illalla, ei malttamaton mieleni aina veny pitkän päivän odotukseen. Tuolloin hyvänä mittarina ja mielenrauhoituskeinona toimii liikelaskenta.\nLiikelaskennan yleisesti tunnustettu lyhyt oppimäärä kuuluu neuvolan ja sairaanhoipiirimme käyttämässä iPana-äitiysnetissä näin:\nSikiön liikkeet kuvastavat hyvin sen kohdunsisäistä vointia. Kullakin sikiöllä on oma yksilöllinen liiketasonsa, yleensä 10-15 / tunti. Liikejaksoja seuraa lepojaksot, jotka kestävät 20-40 minuuttia. Tällöin sikiö nukkuu ja liikkeitä ei tunnu. Liikkeet lasketaan parhaiten illalla nukkumaan mennessä, jolloin sikiöllä on yleensä aktiivisin liikkumisaika.\nAsetu makaamaan vasemmalle kyljelle. Laske kaikki tuntemasti liikkeet ja merkitse määrä sarakkeeseen. Mikäli liikkeitä tulee laskennassa alle 10kpl/tunti on mahdollista, että sikiö nukkuu eikä sen vuoksi ole aktiivinen ja tällöin liikkeitä tulee laskea vielä toinen tunti. Ennen toista laskentatuntia nouse ylös, kävele hiukan ja voit myös syödä tai juoda jotain ennen uudelleenlaskentaa. Jos tilanne pysyy samana, ota yhteys synnytyspäivystykseen vuorokauden sisällä. Mikäli liikkeet muuttuvat vaisuiksi, toimi samoin kuin edellä.\nMeillä liikelaskentaa on nyt harjoitettu jonkinkin verran. Välillä vaisun päivän johdosta, välillä mielenkiinnosta. Lukua olen pitänyt sähköisesti iPanassa. Joskus olen laskenut koko tunninkin, mutta pääosin olen lopettanut laskemisen siihen kun Kimalainen läpäisee testin ja odotetut 10 liikettä täyttyy. Välillä kun pitkiltä tuntuvat alkuminuutit ovat hiirenhiljaisia, tekee mieleni hellästi tuupata Kimalaista hereille. Mut tässä - samoin kun muussakin odotuksessa - maltti palkitaan. Kun pikkuinen saa havahtua itsekseen, on heräämistä seuraava liikesarjakin pirtsakampi.\nSaas nähdä milloin pikku-K havahtuu saapumaan. Laskettu päivä on herättänyt puhelimeni piippaamaan. Viestejä visertää vointikyselyjen ja tsemppauksen merkeissä. Täällä rauha maassa mietin miten paljon laskettuun päivään latautuu odotuksia. Muuttuuko odotus todelliseksi ODOTUKSEKSI kun lasketuksi ajaksi ympyröity päivä ilmestyy kalenteriin.\nVauvan odotus ja siihen valmistautuminen on toisaalta kutkuttavaa. Toisaalta vähän haikeaa, miten loppuraskaus jää synnytyksen odotuksen varjoon. Unohtaa nauttia näistä viimemetreistä. Hassusta ulkomuodosta, kun ei mahdukaan istumaan tuolille osumatta ruokapöytään. Ärsyttävästi putoilevista tavaroista ja päivän ruokalistasta paidan etumuksella (siis härregyyd, miten sitä onnistuukin sotkemaan kuin lapsi, kaksi paitaa päivässä). Mukana kulkevasta vatsasta, joka välillä poukkoilee, josta millä hetkellä hyvänsä yllättää terävänä kumpuna ulospäin piirtyvä raaja. On nämäkin päivät ihania <3 Eteenkin esikoisen kanssa kun voi vain möllötellä tunnustellen hänen möyrintäänsä ja hypähtelevää hikkailua. Innostukseen sekoittuu pientä haikeutta ajatellessani, että pian nämä ainutlaatuiset hetket ovat ohi.\nKimalainen potkaisee, silitän vastineeksi. Ehkä ei kuitenkaan vielä tänään <3\nLähettänyt Ruska klo 14.52 2 kommenttia:\nTunnisteet: jännitys, pohdintoja, raskaus\nPari pysähdystä polilla\nKaksi käyntiä äitiyspoliklinikalla. Hämmennystä, huolta ja huojennusta. Kutakin omalla kauhallaan vuorotellen ja limittäin. Tuloksena poukkoilevia mietteitä, epävarmaa odotusta ja luotto tulevaan. Ei hurjinta tunnemyrskyn vuoristorataa, mut hurjanpuoleinen possujuna kuitenkin.\nLopputulemana ensimmäisellä polikäynnillä päästiin yhteenvetoon; Verenpaineissani on kohoamista, näköoiretta nokipillkujen muodossa ja toxe-labroissa uraatti koholla. Muuten ei raskausmyrkytysoiretta. Sikiön sydänkäyrä hyvä. Ultrassa sikiön virtaukset napasuonesta, sydämestä ja aivovaltimosta olivat hyvät, joten yleisiä rasittumisen merkkejä ei havaittu. Vaikka sf-mitta kurotellut koko raskauden yläkäyrää, ei Kimalainen ole suuri, vaan oikeestaan päin vastoin. Ultrassa luiden kasvu normaalia, vartalon ympärys huomattavasti keskiarvoa pienempi, painoarvio h.37+5 2600g. Eli lääkärin sanoin; äitinsä tapaan hoikan sorttinen.\nKimalainen spurttaa KTG:llä\nHuolen possumobiili nytkähti liikkeelle sillä hetkellä kun sikiön vatsan alueella, munuaistasolla möllötti tummanpuhuvat läikät. Sen tarkemmin näkemättä tai tutkimatta silmä jo viestitti aivoille; "Noi ei kuulu tonne. Tuollaista ei yleensä ole. Poikkeava löydös." Hämmennys. Mitä nyt? Katsotaan uä-lääkärillä tarkemmin; molemmissa munuaisissa näkyi muutama pienehkö kysta. Munuaisaltaissa nestettä (4-7mm) ollen normaalirajoissa. Tummanpuhuva lenkura abdomenilla; ehkä nestettä suolessa (joka pian jatkaa matkaansa häviten), mut täysin pois ei voinu sulkea ureterin laajentumaa. Silmään munuaiset näyttivät normin kokoisilta ja tervettä munuaiskudosta oli pääosin. Sinällään ei mahdotonta huolta, sillä munuaisissa oletettavasti ei toiminnallista merkittävää rajoitetta, koska normaalikokoiseen rakkoon erittyy virtsaa ja lapsivettä on. Sain ohjeen jatkaa kotona RR-seurantaa. Toxe-labrat sekä uä-lääkärin kontrolli tilanteen tarkistamiseksi ohjelmoitiin viikon päähän. Välissä nla-käynti.\nKeräiltiin käynnin jälkeen ajatuksia. Eira oli rauhallisempi, omani laukkasivat ja poukkoilivat automaattisesti. Äidinmieli kävi läpi mistä moinen voisi johtua, mitä oisin voinut tehdä toisin.\nNäkökulmia syyllisyyteen ja syyllistämiseen\n- humoristisella otteella\nMaalaisjärkisen "vääryyksien" lista on pitkä. On ennen plussaa nautitut kuoharit ystävän 40:llä, pariskuntaillallisella 4 hengen platterista nautittu mediumliha, satunnaiset salmiakkimakeiset, unettomuuteen nautittu camomillatee, rikkinäisiksi jälkikäteen osoittautuneet puutarhahanskat. Ei, en ole myöskään vaihtanut meikkejäni, pesuaineitani tai hammastahnaani mihinkään kemikaali-/epäilyttävä-yhdiste-vapaaseen versioon, vaan mennyt tavallisilla. Olisiko sittenkin pitänyt, olenko paska äiti? Äh! Tiedänhän sen, että turhaa on jossitellen itseään syyllistää. Mitään ei ole todettu, eikä mahdolliselle löydöksellekään kuitenkaan löydy osoitettavaa syytä. Silti ajatukset joskus harhailevat irrationaalisia teitä.\nKontrollikäynnillä viikkoa myöhemmin saamme lievennystä huoleen. Toinen uä-lääkäri aprikoi onko munuaisnäkymät kystia ollenkaan vai olisiko tummentumat munuaisen normaalia kehräsrakennetta. Näkyvyys ei kuitenkaan ole yhtä hyvä kuin edellisviikolla, joten Kimalaisen osalta tarkemmat tutkimukset jätetään tehtäväksi syntymän jälkeen. Lapsivettä ei silmämääräisesti ollut paljon, AFI kuitenkin 15, normaali. Uä:ssä Kimalainen oli saanut sirosti kasvua, h.38+6 pa. 2800g. Virtaukset ja KTG-käyrä ok. Mitä raskausmyrkytyksen varjoon tulee, niin toxe labratkin olivat normalisoituneet. RR kenkkuaa edelleen, joten jatkan kotiseurantaa. Jos paineet nousee, pää särkee, vointi huononee tai Kimalainen ei liiku, sain ohjeen palata päivystyksenä synnytysvastaanottoon. Muuten loppuraskaudessa toivon mukaan riittää nla-seuranta. Ei lastenlääkäreitä, ei lasten nefrologeja, ei hirmuista loppuraskauden seurantahärdelliä. Huh.\nOlemme Kimalaisen kanssa yliopistosairaalan seurannassa ja siltä osin olen huojentunut. Vaikkakin uä-löydös toki aina mietityttää. Eniten ehkä se, et mulle jotenkin on iskoistunut päähän, et munuaisissa sattumanvaraiset rakenteelliset poikkeavuudet on usein toispuoleisia. Ettei molemminpuoleisen vaivan taustalla ois jotain muuta..? Hmm.. Sen verran olen sikiöiden munuaispoikkeamiin törmännyt, et tällä(kin) kertaa päätin pitää googlen visusti kiinni. Sieltä kun ei seuraa mitään hyvää.\nLohdullista on se, ettei rakenteessa tai h.25 ultrassa havaittu mitään erityistä (paitsi ne normaalit nestekertymät munuaisaltaissa). Tilanne - olkoon sitten sattumanvaraisesti nähty ja ohimenevä tai pysyvämmän puoleinen - on kehittynyt vasta myöhemmin. Joka tapauksessa on hyvä et poikkeavuusepäily ilmeni raskauden aikana, niin tieto menee lastenlääkäreille. Viimeistään syntymän jälkeen lastenlääkäri ottaa kantaa ja määrää tarvittavat lisätutkimukset.\nSumma summarum: mikään ei ole koskaan niin varmaa kuin epävarma. Ultraääni on loistava apuväline, joskin taas tuli huomattua miten kaikkea olemassaolevaa ei nähdä ultrassa. Ja miten kaikki nähty ei ehkä olekaan olemassa. Nyt ei auta kun odottaa ja luottaa, et on hyvissä käsissä. Edetään näillä eväillä, jotka on jaettu. Odotetaan leijonaneitiä saapuvaksi ja katsotaan sitten <3\nLähettänyt Ruska klo 17.49 4 kommenttia:\nTunnisteet: jännitys, pohdintoja, raskaus, terveys, ultraääni


Galleriasivu #440\nPian sekoan tässä karmeassa helteessä, mutta vielä kirjoitan\nPeriaatteessa suhtaudun melko pidättyväisesti ja epäilevästi kovin suljettuun SoTe-alaan ja sen alan ihmisiin. Porin kaupunginkirjastossa oli kuitenkin tällainen näyttely joten kai sitä täytyy kuvata. Suomen Terveydenhoitajaliitto täyttää 80 vuotta.\nNäen tämän kuitenkin laajemmassa asiayhteydessä, paremminkin yleispolitiikan kannalta, SoTe-sotkujen yhteydessä. Veikkaanpa että SoTe-sekoilulla Suomen toivorikasta kansaa vedetään retkuun pahemmin kuin miesmuistiin. Paljon puhutusta SoTe-uudistuksesta tulee vuosisadan suurin kusetus. Varmaan SoTe-alalla on nytkin puutteita, mutta se ei suinkaan todista etteikö se "uudistamalla" voisi mennä vieläkin huonommaksi.\nEikä edes terveydenhoitajaliitto voi piiloutua virkamiesten ja poliitikkojen selän taakse.\nJos et ole meidän puolellamme, niin olet meitä vastaan!\nKun haluaa rujossa ja sirpaloituneessa nykymaailmassa, joukkotyöttömyyden ja sosiaaliturvan alasajon oloissa omaksua yhteiskunnan väkivaltakoneiston roolin ja nipottaa siellä mukana pikkuvirkamiehenä, niin sen roolin mukana tulee tietty vastuu.\nSoTe-alalla ilmeisesti kuvitellaan että se voi maksaa mitä tahansa. He järjestelevät sinne itselleen mukavat suojatyöpaikkansa ja kansa maksaa. Kokoomus on heidän kaverinsa ja edessä oleva SoTe-alan erittäin raju yksityistäminen on jättipotti alan yksityiselle sektorille.\nSoTe-jengistä tulee markkinatalouden virkamiehiä, yksityisbyrokraatteja, eläviä rahastusautomaatteja. Rahan valta saavuttaa täydellisyytensä. Toimii ikäänkuin turmeltuneen kirkon periaatteella: Kun kolikko verokirstuun kilahtaa niin - ellei sielu niin ainakin - ruumis taivaaseen vilahtaa.\nNo minkäs tekee. Maailman muutos etenee omaan tahtiinsa, eikä siinä köyhällä kansalla ole nokan koputtamista.\nPistäpä lauma byrokraatteja yhdessä miettimään ja katso, tuloksena on : LISÄÄ BYROKRATIAA!\nByrokratia paisuu paisumistaan ja yhä enemmän byrokratia on naimisissa ison rahan kanssa. Virkamiehet ja kapitalismi ovat viimein löytäneet toisensa ja onnistuneet liittoutumaan kansaa vastaan. Hyvinvointia yksille, kurjuutta toisille.\nLievää katkeruutta havaittavissa. En vaan pidä niistä ilmiöistä joita Pyhän Euron yhteydessä tapahtuu. Rikkaat rikastuvat, köyhät köyhtyvät.\nTyöttömät halutaan työntää yhteiskunnan ulkopuolelle, enkä sanoisi ettäkö SoTe-ala olisi siinä täysin sivullinen ja viaton. Paremminkin SoTe-ala kaikkine pikku sosiaalitoimistoineen on hyvinkin keskeisessä roolissa suomalaisten syrjäyttämisessä ja tuuppaamisessa yhteiskunnasta sivuun.\nEiväthän Itä-Saksan rajavartijatkaan olleet viattomia vaikka noudattivat esimiesten käskyjä. Esimiehet käskivät ampua ja he ampuivat. Jos eivät olisi ampuneet, niin ehkä heidät olisi ammuttu? Noh, minkäs tekee, suo siellä, vetelä täällä.\nEn myöskään osaa arvostaa AY-lähtöistä ajattelua tässä joukkotyöttömyyden maailmassa. Suljettu sektori ja AY-politrukin arvot, se on jo liikaa. "Liittoudutaan yhdessä julkisin verovaroin työttömien armeijaa vastaan".\nKalliiksi tulee saksalaisten Pyhä Euro maamme köyhälistölle.\nJuu, kyllä valtio kyytin maksaa. Paitsi että valtio ei oikeasti maksa mitään. Vain veronmaksajat maksavat.\nNo juu, varmaan se terveydenhoitajan homma on joskus ollut raskastakin. Potkukelkalla ryynäten pitkin maaseutua? Ja elämän uhreja olemme toki kaikki. Pieni ihminen ei paljoa merkitse maailman myllerryksissä.\nTippa-iita ja piikki-iita ovat mielestäni käypiä nimityksiä tässä yhteydessä. Pistetään nyt ainakin ruiskuista kuvia, noista pienten koululaisten perinteellisistä kauhuista.\nSähkön hinta on nolla (0) mutta samalla se on myös ääretön ( ∞ )\nKesäinen ilmiö on sällit jotka haluaisivat myydä (muka) halvempaa sähköä. Tehdäänpä tämä asia nyt kertaheitolla selväksi, ettei tarvitse tuhlata näihin neropatteihin sen enempää aikaa.\nTäällä Tekunkorvessa taloussähkö sisältyy vuokraan, joten minulle sähkön hinta näyttää täällä olevan kulutuksesta riippumatta tasan nolla. Saattaa olla aika vaikea myydä halvempaa sähköä, varsinkaan kun ei täällä ole henkilökohtaista sähkösopimusta.\nIsäpapan vanhalla mökillä sähkön kulutus on vuosien ajan ollut tasan nolla eli 0 kWh. Sen nollan kilowattitunnin siirto tulee kuitenkin kalliiksi. Sähkön "siirtomaksua" peritään jatkuvasti vaikka mitään ei oikeasti siirretä. Hauskinta jutussa on se että sähkön siirtomaksua ei voi kilpailuttaa, se on vakio valitusta sähkön toimittajasta riippumatta. Kun 0 kWh sähköä maksaa jotakin, niin tuostahan tulee sähkölle ääretön hinta per kilowattitunti, nollaa suurempi luku euroja jaettuna tasan nollalla kilowattitunnilla, konkreettisena esimerkkinä tämän tästä tyyliin (100 €) / (0 kWh) ; paljonko tulee euroja yhtä kilowattituntia kohti? Mitä laskin kertoo (jos järki vaikenee)?\nTämä tiedoksi innokkaille pikku sähkövirkamiehille. Minulle ei voi myydä halvempaa sähköä, eikä myöskään kalliimpaa sähköä. Sähkö maksaa jo minulle nollan ja samalla äärettömästi. En hyödy tästä paljon puhutusta kilpailuttamisesta yhtään mitään. Uskokaa nilkit tällä puheella niin verenpaineeni ei tarpeettomasti nouse jolloin voitte elää pitkään ja terveinä.\nPelle Miljoonantie Porissa\nMusiikillisesti sivistymättömänä en osaa sanoa mitä Pelle Miljoona merkitsee Porin kaupungille.\nVähäraumassa kauppareissulla Tekunkorvesta siihen toiseen vaihtoehtoiseen K-kauppaan eksyttävän sekavan asuntoalueen halki tapaa kuitenkin Pelle Miljoonantien. Kyseinen hiukan syrjäisesti sijaitseva kauppa näkyy tienviitan taka-alalla.\nKun Aurinko paistaa niin ei pääse eksymään, vaan suunnat säilyvät. Pilvisellä säällä olen tuolla reissulla hiukan eksynytkin. Alueen tiet ovat oikea porilaisen liikennesuunnittelun helmi ja suursaavutus.\nPorissa on myös Pelle-Hermannin leikkipuisto, mutta se on aivan eri asia.\nYleisesti ottaen yksityiset porilaiset eivät ole mitään pellejä, kaupungin virkamiehiä ja ulkomaanpellejä lukuunottamatta. Satakunnassa tosin on Parkano Pellet, mutta se ei tarkoita ettäkö parkanolaiset yleisesti ottaen olisivat pelkkiä pellejä, vaan kyseessä on puupellettejä valmistavan yrityksen nimi.\nHärregud, skogsfolket har redan övertagit Björneborg totalt!\nOlen kai joskus tullut maininneeksi että Porin Suomalaisesta kirjakaupasta löytyy ruotsinkielisiä pokkareita. Eipä löydy enää. Olen vuosien varrella ostanut niitä useita, eikä uusia näköjään enää tule. Kilpi "pocketböcker" on poistettu ilmeisen aiheettomana.\nValitettavaa kehitystä, väärää suomalaisuutta. Suomalaisuuden ei mielestäni pitäisi merkitä tyhmyyttä ja rajoittuneisuutta. Vain suomi ja englanti vaikuttavat olevan sallittuja kieliä. Maamme on siis todellakin 2-kielinen: suomi ja englanti.\nSaksankielisiä kirjoja ei täällä kaupasta "tietenkään" löydä, sillä sehän olisi paheksuttavaa antisionismia, äärioikeistolaisuutta, rasismia, natsismia ja juutalaisvastaisuutta! On niillä sakemanneilla otsaa kun eivät ymmärrä hävetä saksalaisuuttaan! Hirmuista!\nSuomalaisen kirjakaupan ainoa ruotsinkielinen kirja on ohessa kuvattu porilaisittainkin merkittävästä industrialistista "KRAFTkarln" Sven-Erik Rosenlewistä kertova kirja. Varmaan sitä löytyy suomeksikin koska tämä on käännös suomesta ruotsiksi. Rosenlew eli vuosina 1902 - 1963. Hän koki mm. sisällissodan kauhut ja oli nuorempana tiukka suojeluskuntalainen 1930-luvulla. Loivensi kuitenkin linjaansa vanhemmiten. Kuuluu aivan eri yhteiskuntaluokkaan kuin minä ja sukupolvikin on erilainen, joten en tästä ilmeisesti viimeisestä suuresta Rosenlewistä jaksa kovasti kiinnostua, niin merkittävä porilainen kuin aikoinaan olikin.\nNäin on käyty, kulttuurimme köyhtyy.\nJoskus Porin Suomalaisesta kirjakaupasta pystyi tilaamaan ulkomaisia kirjoja varsin hyvin. Eipä toimi enää. Kehoittavat ostamaan netistä. Ja miksei voisikin jos olisi luottokortti.\nJotkut suomenruotsalaiset rannikon asukaat viittaavat maamme kantaväestöön nimellä Skogsfolket, metsän väki. Ihan hyvä nimitys, metsiä mitenkään halveksimatta.\nJoitakin haaveita, kirjoja, yleviä periaatteita ja karua todellisuutta\nElokuussa on todettava että taitaapa maailmamme vaan olla menossa yhä hullumpaan suuntaan. Valtionvarainministerin mielestä työttömyys ilmeisesti helpottaa ja työllisyys paranee ihmisiä piiskaamalla. Keppi on siis se keino, enemmän keppiä vaan niin hyvä tulee. Työttömien elämä on siis aivan liian helppoa. Liian on leveä leipä työttömällä, täytyy leikata. Piiskaamalla he työllistyvät? On kuitenkin hauska havaita etten ole ainoa jolle tämä helle on jo liikaa.\nNyt on vaan niin etten voi uskoa ettäkö ilman muuta automatisoinnin ranking-listan kärjessä olevista haista-paskan duuneista voisi syntyä toimeentulo kestävällä pohjalla. Työ jota ihmiset eivät halua tehdä, ei voi olla tulevaisuuden toimeentulon uskottava pohja. Se on pelkkä elämän turha rasite joka estää toimivien ratkaisujen saavuttamisen. Vain vahva ammattitaito, korkea koulutus ja korkea osaaminen tarjoaa kunnon edellytykset tulevalle toimeentulolle. Haista-paskan duunissa kärvistely on resurssien tuhlausta, oman tulevaisuuden heittämistä menemään.\nNoh, suuret herrat tirehtöörit elävät aivan omassa kuplassaan siellä norsunluutorneissaan ja verovaroilla lämmitettyjen höyryävien lihapatojen äärellä. Köyhän kansan ainoita huvituksia on tunnetun laulun mukaisesti vilkas mielikuvitus.\nKirjasto on niitä harvoja julkisia palveluita joihin köyhätkin pääsevät. Kiireesti ennenkuin Orpo ehtii nekin lakkauttaa, haluan valittaa Porin kaupunginkirjaston vaihtokirjapolitiikasta jota olen muutamassa aiemmassa jutussa sivunnut.\nOn sinänsä hyvä että kirjastosta poistetut kirjat myydään huokealla pois. Niitä ei kuitenkaan pitäisi leimata kirjastosta myydyiksi ennenkuin ne todella on myyty pois kirjastosta. Kirjakirppu on täynnä kirjoja jotka ovat vasta myytävänä, mutta kirjaan lyödyn leiman mukaan ne on jo myyty. Poistokirjasta ei siis tämän byrokraattien järjettömyyden vuoksi pysty sanomaan onko se oikeasti myyty vaiko ei, molemmissa tapauksissa sama leima.\nAsiakkaiden vaihtokirjahylly on hiukan ristiriitainen juttu. Kun ostan Kirjakirpusta kirjastosta poistetun kirjan, on se minun ja minun kannaltani aivan käypä vaihtokirja. Kun raaputan siitä hintalapun pois ja pistän sen asiakkaiden vaihtokirjahyllyyn, kirja ei mielestäni suinkaan muutu kirjaston omaisuudeksi. Kirjasto kuitenkin haluaa palauttaa vaihtokirjahyllystä löytyvät entiset kirjaston kirjat Kirjakirppuun ja ilmeisesti myydä ne uudelleen. Myymistä vartenhan se Kirjakirppu on olemassa. Kirjassahan on se leima POISTETTU tai MYYTY KIRJASTOSTA, ehkä molemmatkin, mutta niinhän kaikissa Kirjakirpun kirjoissa on, joten eihän se mitään todista! Hintalappu puuttuu, mutta eipä se tunnu vaikuttavan asiaan, sitä ei kassalla tarkisteta.\nJoten ei ole aivan helppo enää keksiä sellaisia omia kirjoja jotka kelpaisivat asiakkaiden vaihtokirjahyllyyn, kun kirjasto ei kelpuuta sinne Kirjakirpusta ostettuja kirjoja, vaan nähtävästi pitää niitä edelleen omana omaisuutenaan.\nNäin tyhmästi pystyvät virkamiehet toimimaan. He ovat arvostelun yläpuolella. Kirjaston poistokirjoja ei hyväksytä asiakkaiden vaihtokirjahyllyyn. Juu-uh. Julkinen sektori ei ole koskaan väärässä, silloinkaan kun se on täysin metsässä. Protokolla mättää aivan kuvottavalla intensiteetillä. Kirjastossa pitäisi haaveiden lisäksi olla myös järkeä. Eikä se valtakunnan politiikassakaan pahaa tekisi.


Yliopiston Apteekki Helsinki, Mannerheimintie 5 - aukioloajat & tarjoukset | Minun Tarjouslehteni\nEtusivu > ... > Sijainnit > Helsinki > Yliopiston Apteekki Helsinki > Mannerheimintie 5\nJos olet päässyt tähän sivuun asti, teet varmasti usein ostoksia liikkeessä Yliopiston Apteekki osoitteessa Yliopiston Apteekki Helsinki - Mannerheimintie 5. Meiltä löydät uusimmat tarjouslehdet osoitteessa Yliopiston Apteekki Helsinki - Mannerheimintie 5 sijaitsevaan liikkeeseen: Minuntarjouslehteni.fi!\nHelsinki Mannerheimintie 5\nTämä liikkeen Yliopiston Apteekki toimipiste on yksi 17 toimipisteestä Suomessa. Kaupungissasi Helsinki on yhteensä 4 myyjän Yliopiston Apteekki liikettä. Tällä hetkellä meiltä löytyy 1 tarjouslehteä täynnä mahtavia alennuksia ja vastustamattomia tarjouksia osoitteessa Yliopiston Apteekki Helsinki - Mannerheimintie 5 sijaitsevaan liikkeeseen. Älä siis enää odottele, vaan katso liikkeessä voimassa olevat tarjoukset ja hyödynnä upeat alennukset. Löydät myös osoitteen Yliopiston Apteekki Helsinki - Mannerheimintie 5 liikkeen aukioloajat tältä verkkosivustolta. Jos kiirehdit, saat varmasti joitain 1 tällä hetkellä alennuksessa olevista tuotteista. Älä jätä väliin tilaisuutta säästää seuraavista tuotteista: h2o, mango, kal, mustapäitä, korvakorut, mustikan, canesten, sohva, oral-b, kasvomaski ja monista muista tuotteista, joita ostat säännöllisesti.


Entinen CIA:n analyytikko John Nixon ryöpyttää kirjassaan CIA:n johtoa tiedustelutietojen muovaamisesta poliittisesti soveliaammiksi.\nEntiseltä CIA:n analyytikolta John Nixonilta on ilmestynyt kirja Debriefing the President.\nNixon oli ensimmäinen, joka kuulusteli Irakin presidentti Saddam Husseinia tämän pidätyksen jälkeen.\nTuoreessa kirjassaan hän arvostelee CIA:n johtoa.\nJohn Nixon toimi CIA:n analyytikkona vuodet 1998-2011. MARKUS TIITTULA\n- Sitä tapahtuu valitettavasti enemmän kuin uskoisitkaan. Bushin hallinto halusi kuulla Irakista vain tiettyjä asioita. Usein CIA:n johto sanoi analyytikoille, että ei me tätä voida kertoa, eivät ne tätä kuuntele. Se oli ensimmäinen kerta urallani, kun tajusin, että politiikka voittaa tiedustelutiedon. Ei haluta faktoja, vaan oikeutus päätöksille, Nixon toteaa.\nKirjassaan Nixon kuvailee poliittisen ohjauksen vaikutusta sanomalla CIA:n uutta linjaa "palvelumalliksi". Siinä presidentin hallinto päättää aiheet, joista heille kerrotaan ja osin myös näkökulmat. CIA:n kannalta tämä on turvallinen strategia, sillä he voivat aina sanoa, että tekivät vain mitä käskettiin.\nToisaalta silloin menetetään koko ajatus riippumattomasta tiedonkeruusta ja analyysista. Erityisen huonoja tuloksia tällä tavalla saadaan Nixonin mukaan silloin kun presidentillä on vahvat ennakkokäsitykset ja heikko keskittymiskyky.\nTeema on viime viikot ollut Yhdysvalloissa pinnalla, kun tuleva presidentti Donald Trump on jyrkästi kyseenalaistanut CIA:n tulkintojen luotettavuuden.\nTrumpin hallinto joutuu myös pohtimaan suhdetta esimerkiksi Pohjois-Korean ja Iranin kaltaisiin arvaamattomiin valtioihin, joista tiedustelutiedon saaminen on vaikeaa. Nixon on Irakin lisäksi toiminut CIA-analyytikkona myös noiden maiden tiimeissä.\n- Joo, olen tehnyt koko Axis of Evilin (Pahan akselin), yksi harvoista tiedustelupiireissä, joka on käynyt kaikki läpi. Se oli todella mielenkiintoista.\nNixonin mukaan kaksikon yhtäläisyydet Irakin kanssa ovat ilmeiset, sillä niidenkin uskotaan havittelevan joukkotuhoasetta, molempia pelätään lännessä ja osa vaatii radikaaleja toimia maita vastaan.\nEntä jos CIA tarjoaa samanlaisia poliittisesti mieluisaksi katsottuja arvioita kuin Irakista vuosina 2001-2003 ja niiden pohjalta ajaudutaan uuteen sotaan?\n- Olen huolissani. Yksi hyvä puoli Irakin sodassa oli, että se meni niin metsään. Muuten ehkä olisi jo nähty sama kuvio Iranissa.\n- Uusi hallinto on hyvin sotaisa Iranin suhteen. Tuleva puolustusministeri James Mattis näkee tilanteen vuoden 1983 Beirutin iskujen kautta. Silloin Yhdysvaltain merijalkaväen kimppuun käytiin, eikä siitä iskusta ole rangaistu ketään. Mattis on myös sanonut, että Iran ja ISIS ovat liitossa, mikä on täysin epätosi väite. Kukaan aluetta tunteva asiantuntija ei sanoisi niin. Michael Flynn, turvallisuuspoliittinen neuvonantaja, on sanonut, että Iran olisi ollut mukana iskussa (Yhdysvaltain Libyan-lähetystöä vastaan) Benghazissa, mikä on myös ihan salaliittoteoriointia. Kohta nämä miehet ovat hyvin vaikutusvaltaisissa rooleissa hallituksessamme.\n- Moni tulevaa hallintoa lähellä oleva on myös ollut tekemisissä Iranin oppositioryhmien kanssa ja saanut rahaa siitä, että on puhunut heidän puolestaan. Tämä kaikki haisee ihan vuosilta 2001-2002, jolloin teimme yhteistyötä Irakin oppositioryhmien kanssa. Tämä on ihan Paluu tulevaisuuteen -kamaa.\n- Emme tiedä, mitä uusi hallinto aikoo ja haluan antaa heille mahdollisuuden. Toivon, että he eivät yritä mitään niin älytöntä kuin hallinnon vaihtoa Iranissa, sillä se olisi kymmenen kertaa pahempi tilanne kuin mitä on nähty Irakissa.


Valinnat Alue: Ei rajoitusta BelgiaSaksaSaksa: Baijerimax. 10km Asemaan Lokevmax. 25km Asemaan Lokevmax. 50km Asemaan Lokevmax. 100km Asemaan Lokevmax. 200km Asemaan Lokevmax. 300km Asemaan Lokevmax. 400km Asemaan Lokevmax. 500km Asemaan Lokevmax. 750km Asemaan Lokevmax. 1,000km Asemaan Lokevmax. 1,500km Asemaan Lokevmax. 2,000km Asemaan Lokevmax. 3,000km Asemaan Lokev Alueen ulkopuolella BelgiaAlueen ulkopuolella SaksaAlueen ulkopuolella Saksa: Baijerimin. 10km Asemaan Lokevmin. 25km Asemaan Lokevmin. 50km Asemaan Lokevmin. 100km Asemaan Lokevmin. 200km Asemaan Lokevmin. 300km Asemaan Lokevmin. 400km Asemaan Lokevmin. 500km Asemaan Lokevmin. 750km Asemaan Lokevmin. 1,000km Asemaan Lokevmin. 1,500km Asemaan Lokevmin. 2,000km Asemaan Lokevmin. 3,000km Asemaan Lokev\nCurrent date/time and default timezone: 23:07:33 UTC


Luonnonvalinta tekee havainnot ymmärrettäviksi « Kaukokatseita\n« Altruisti pärjää luonnonvalinnassa\nNisäkkäiden nousu ja dinojen tuho »\nLuonnonvalinta tekee havainnot ymmärrettäviksi\nLuonnonvalinnan perusidea on yksinkertainen: eliöyksilöiden välillä on eroja eri ominaisuuksien suhteen, jotka on osaksi peritty vanhemmilta. Tiettyyn ympäristöön parhaiten sopeutuneet yksilöt saavat enemmän sukua jatkavia jälkeläisiä kuin muut, ja siten lisääntymismenestystä edistäneet perinnölliset piirteet yleistyvät seuraavissa sukupolvissa.\nTämä periaate tunnettiin jo ennen Darwinia, mutta hän oivalsi laajamittaisen evoluution tapahtuvan luonnonvalinnan kautta: laji voi muuttua erilaiseksi tai jakautua useiksi eri ympäristöihin sopeutuneiksi uusiksi lajeiksi. Kaikki lajit ovat kehittyneet samasta kantamuodosta pitkän ajan kuluessa.\nDarwinin pääteoksessaan Lajien synnyssä 1859 julkaisema luonnonvalintateoria on kestänyt aikaa paremmin kuin moni muu tieteellinen teoria: geenitutkimuksesta ja muista uusista löydöistä se on 150 vuoden ajan saanut yhä lisää vahvistusta. Löydettyään Madagaskarilta orkidean, jonka mesi on 30 cm pitkien kannusten pohjalla, Darwin oli päätellyt sen pölytykseen sopeutuneen pitkäkärsäisen yöperhosen olemassaolon — ja otus löytyikin v. 1903.\nBiologiassa ei itse asiassa olisi mitään mieltä ilman Darwinin oivallusta. Evoluutio luonnonvalinnan kautta tekee ymmärrettäväksi luonnon moninaiset ilmiökokonaisuudet, jotka muuten olisivat ja aiemmin olivatkin selittämättömiä ja vain uskonnollisin tai myyttisin tarinoin luonnehdittavissa.\nViime aikoina on myös yhä enemmän alettu soveltaa evoluutio-näkökulmaa muillakin tieteenaloilla, mm. taloustieteissä, antropologiassa, psykologiassa ja uskontotieteessä. Taloustieteissä yksilöt on perinteisesti oletettu rationaalisiksi, omaa etua tavoitteleviksi toimijoiksi. Kuitenkin käyttäytymiseemme vaikuttavat monenlaiset synnynnäiset tunteet. Taipumus ”reiluun peliin” ja yhteistyöhön sellaisissakin tilanteissa, joissa siitä ei ole yksilölle välitöntä hyötyä, perustunee lajillemme kehittyneeseen psykologiseen sopeumaan. Luonnonvalinnan suosima piirre lienee myös vaikkapa kiintymys omaa puolisoa ja lapsia kohtaan.\nAamulehti pyysi Darwin-seuralta ja piispa Juha Pihkalalta oheisartikkelit Galápagos-saaria käsittelevään artikkeliin ”Saarten salaisuus”. Lähetin sinne oheisen tekstin, joka julkaistiin 24.12.2006 huomattavasti lyhennettynä otsikolla ”Evoluutio toimii myös parisuhteessa”.\nThis entry was posted on sunnuntai, joulukuu 24th, 2006 at 14:49 and is filed under Evoluutio, Luonto, Yhteiskunta.\tYou can follow any responses to this entry through the RSS 2.0 feed. Both comments and pings are currently closed.\n2 Responses to “Luonnonvalinta tekee havainnot ymmärrettäviksi”\nHeikki Martikka sanoo:\nOlen insinööriteknokrattti joka olen kiinnostunut biomimiikka insinöörisuunnittelusta.\nTämä tarkoitta teollisuusvakoilua luonnossa olevista koneista. Solut ja muut ovat meistä makatronisiakoneita jotka toimii, kuten Bill Gates sanoi ja muut ”kuin elävä tiekoneohjelma”.\nA.Jos tai et halua saada, niin minulla on yksi tiedosto <1MB tekstiä, jossa ihmettelen näitä\nB: Voisitko selittää miten ja mistä tulee ”elämä” ja mistä siihen tulee ”tietokoneohjelma”\nja miten ne saadaan yhteen? Tätä ihmettelen.\nC.Insinöörien näkemyksiä ei näköjään huomioida siellä missä on Darwin esillä, voisitko sanoa miksi?Yst terveisin\nA. Aiheesi kuulostaa kiinnostavalta, lähetä vain (virpi miuku kauko piste org)\nB. Maapallon elämä lienee kehittynyt DNA:ta yksinkertaisemmista molekyyleistä, jotka pystyivät rakenteensa vuoksi tekemään itsestään kopioita ympärillään olevista aineksista. Varmaa tietoa tästä ei kuitenkaan ole kellään. Nykyisissä eliöissä DNA on se ohjelmakoodi, jonka mukaan eliö rakentuu ja toimii.\nC. Onhan elämää ja sen evoluutiota tutkittu paljonkin insinöörinäkökulmasta, ks. esim. Steven Vogelin kirja Kissan tassut ja katapultit. Ja insinöörien ja biologien yhteistyönä on selvitetty sitäkin miten muinaiset, vain fossiileina tunnetut eläimet ovat liikkuneet.


Työhyvinvointi parantunut Oulun yliopistossa – sijoitus toinen valtakunnallisesti | Oulun yliopisto\nTyöhyvinvointi parantunut Oulun yliopistossa – sijoitus toinen valtakunnallisesti\nTyöeläkeyhtiö Varman kanssa toteutettu kysely antaa vertailunäkymää hyvinvoinnin tasoon yliopistoissa.\nTyöhyvinvoinnin myönteinen kehitys on jatkunut Oulun yliopistossa, osoittaa kahden vuoden välein tehtävä yliopistojen hyvinvointikysely. Olemme edistyneet kaikilla osa-alueilla, joita voidaan verrata sellaisenaan vuoden 2017 kyselyyn. Hyvinvointi kehittyi positiiviseen suuntaan kaikissa osioissa jo vuosien 2015 ja 2017 välillä.\nTulokset ovat parantuneet etenkin osioissa ”oman työn sisältö ja osaaminen”, ”työolot” ja ”yhteisöllisyys yksikössämme”. Jo ennestään vahvaksi arvioitu osio ”lähiesimiestyö” on vahvistunut edelleen ja on nyt 4,09 asteikolla 1–5 (viimeksi 3,98).\n12 yliopiston valtakunnallisessa vertailussa Oulun yliopisto nousi toiselle sijalle. Edellä mainituista osa-alueista peräti kolme sijoittui ensimmäiselle sijalle. Yhteisöllisyys yksikössämme -kokonaisuudessa olimme toisella sijalla.\n”Työhyvinvointikysely on tärkeä barometri, joka kertoo työyhteisön tilasta. Olemme valtakunnallisessa mittauksessa hyvässä asemassa, mutta meillä on vielä parannettavaa. Eri yksiköissä täytyy työskennellä aina vähän eri asioiden parissa”, sanoo rehtori Jouko Niinimäki.\nStrategisen johtamisen osa-alueella Oulun yliopisto sijoittui valtakunnallisesti jaetulle neljännelle sijalle, kun edellisen kyselyn vertailutuloksissa Oulun yliopisto oli toiseksi viimeinen. Vastauskeskiarvoksi tuli 3,09. Tämän osa-alueen kysymyksiä uudistettiin edelliseen kyselyyn verrattuna.\nSuositteluhalukkuudessa on kehitettävää, eikä se ole kovin hyvä millään yliopistolla. NPS-luku kertoo henkilöiden halukkuuden suositella yliopistoa työnantajana. NPS-tulos annetaan –100:n ja +100:n välillä, ja hyvänä pidetään tulosta +30 tai suurempi. Oulun yliopiston NPS oli –6 ja kaikkien yliopistojen NPS –2.\n”Meidän pitää keskittyä strategian yhteiseen jalkauttamiseen. Lisäksi haluamme olla yliopisto, jota useammat haluaisivat suositella ysin tai kympin työpaikkana”, Niinimäki toteaa.\nHyvinvointikysely toteutettiin 17.9.–8.10.2019, ja siihen vastasi kaikkiaan 2235 Oulun yliopiston työntekijää. Vastausprosentiksi tuli 75.


Zoégas aloittaa yhteistyön Bowerin kanssa | Zoégas\nZoégas aloittaa yhteistyön Bowerin kanssa\nValitettavasti, suuri osa kotitalouksien muovipakkauksista päätyy sekajätteeseen kierrätyksen sijaan. Zoégas tekee nyt yhteistyötä Bower-kierrätyssovelluksen kanssa auttaakseen kuluttajia lajittelemaan pakkauksensa oikein. Yhteistyö tarkoittaa, että kaikista Zoégasin kahvipakkauksista on mahdollista kerätä pisteitä sovelluksessa ja näin kierrättää muovijätteeseen.\n"Elinkaarianalyysimme osoittaa, että suuri osa ilmastojalanjäljestämme tapahtuu kulutusvaiheessa sen jälkeen, kun tuote on lähtenyt käsistämme. Haluamme kuitenkin tehdä voitavamme kestävän kehityksen lisäämiseksi koko arvoketjussa pavusta kuppiin. Siksi toivomme, että yhteistyö lisää pakkausten lajittelua ja että tietoisuus ja osaaminen lisääntyvät pohjoismaalaisten kuluttajien keskuudessa", sanoo Zoégasin markkinointipäällikkö Martin Amrén.\nRuotsalainen Bower-sovellus mahdollistaa kaikentyyppisten viivakoodin sisältävien pakkausten panttaamisen. Ajatuksena on lisätä oikein lajiteltujen pakettien määrää ja kannustaa myös kuluttajia tekemään niin. Kaikki pisteet, jotka syntyvät, kun kuluttaja skannaa pakkauksen viivakoodin sovelluksen kautta, voidaan helposti muuntaa käteiseksi ja näin siirtää omalle tililleen tai jotka voi myös lahjoittaa hyväntekeväisyyteen.\n"Olemme ylpeitä ja iloisia siitä, että Zoégas panostaa kierrätykseen entistä suuremmassa mittakaavassa ja auttaa luomaan kannustimia pakkausten oikeaoppiseen lajitteluun. Tämä käsite on osoittautunut tehokkaaksi 1980-luvun alusta lähtien, jolloin panttiautomaatit otettiin ensimmäisen kerran käyttöön. Prosessin digitalisointi ja sen tuominen kuluttajien saataville on seuraava askel kohti kiertotaloutta. Brändit voivat näin ohjata kuluttajiaan oikeaan suuntaan ja nostaa tehokkaasti kierrätysastetta, mikä on win-win", sanoo Bowerin toimitusjohtaja Suwar Mert.\nHelmikuusta alkaen Zoégan kuluttajat voivat saada rahaa tililleen tai lahjoittaa hyväntekeväisyyteen, kun he lajittelevat kahvipakkauksensa.\nLisätietoa sovelluksesta täältä: www.getbower.com